c: text/html

text:
Itorero ry’umudugudu kimwe mu bisubizo ku bijyanye n’ubuzima bw’imyororokere
Bamwe mu rubyiruko rutize bagaragaza ko nta bumenyi buhagije ku buzima bw’imyororokere bafite kuko n’ababyeyi babo batabibaganirizaho. Ushinzwe imibereho myiza mu karere ka Muhanga avuga ko hari ababyeyi badafite ubumenyi buhagije ku buzima bw’imyororokere ariko ngo hagiyeho itorero mu midugudu aho bazajya babyigisha mu ngeri zose.
Muhawenimana Fotida w’imyaka 22 atuye mu kagali ka Nyarunyinya umurenge wa Cyeza, afite umwana w’imyaka ibiri, avuga ko yagiye gukora akazi ko mu rugo, umuhungu wakoraga akazi ko mu rugo akamutera inda .Ku kijyanye n’ubuzima bw’imyororokere avuga ko ababyeyi be batigeze babimuganirizaho kuko no mu ishuri ntabyo yize yagarukiye muwa 3 w’amashuri abanza. Ndetse nubu iyo uganiriye nawe wumva atarasobanukirwa neza ubuzima bw’imyororokere.
Nyirakaruhura Emertha avuga ko benshi mu babyeyi babura umwanya wo kuganiriza abana babo cyane cyane abari mu cyiciro cya mbere cy’ubudehe kuko baba bagiye gupagasa. Ngo niyo ubimubwiye uramubwira ngo ntukajye wiyandarika, jya wirinda ko abasore bagushuka.
Niyirora Marie Goretti atuye mu kagali ka Nyamirama umurenge wa Muhanga avuga ko ugaburiye umwana byonyine ntumwigishe ibijyanye n’ubuzima bwe bw’imyororokere bidahagije.
Ephrem Mukundashyaka umunyamabanga nshingwabikorwa w’akagali ka Nyarunyinya avuga ko nta babyeyi batinyuka kubwira abana babo ibijyanye n’ubuzima bw’imyororokere, ahanini bitewe n’umuco kuko hari abacyumva ko kuvuga ibijyanye n’ubuzima bw’imyororokere ari ikizira ; ahubwo ugasanga bababwira ngo nutwara inda nzakwica, nzakwirukana.
Mukagatana Fortune Umuyobozi w’Akarere ka Muhanga ushinzwe imibereho myiza avuga ko bamwe mu babyeyi nabo badafite ubumenyi buhagije ku bijyanye n’ubuzima bw’imyororokere. Ariko ngo kuri ubu batangije itorero ry’umududugu bizera nka kimwe mu nzira nziza zo kwigisha abantu mu byiciro bitandukanye (abagabo, abagore, urubyiruko n’abana) ibijyanye n’ubuzima bw’imyororokere.
Kuva 2016 kugeza uyu mwaka 2018, abangavu babyaye bangana na 340 mu karere ka Muhanga.
FacebookWhatsAppTwittergoogle_plus

robotstxt: allowed

filter: keep


text:
Ibyo John Wesley washinze itorero ry’Abametodisite yasize akoze
Yanditswe na: Ubwanditsi2020-08-03 04:55:47
"Icyiza muri byose ni Imana, iri kumwe natwe" ni interuro yavuze bwanyuma agiye kwitaba Imana,interuro itazibagirana mu mateka y’ubutumwa Bwiza mu isi,by’umwihariko mu bamethodiste.
Uyu Wesley wabaye impirimbanyi y’ivugabutumwa,ububyutse bugakwira mu bwongereza no muri America, ni muntu ki? Bivugwa ko ngo imitungo yaba yarasize ari isomero ry’ibitabo, ikanzu ye yambaraga n’Itorero rya Metodiste.
Mu 1703 nibwo John wesely yabonye izuba, yavukiye Epworth, ku birometero 37 mu majyaruguru y’uburengerazuba bwa Lincoln,mu burasirazuba bwa Midland y’Ubwongereza.Wesley ni umwe mu bana 15 babyawe na Samuel Wesley n’umugore we Susana Wesley. Ababyeyi ba John Wesley bari barabaye abayoboke b’Itorero ry’abangirikani bakiri bato. Kimwe no muyindi miryango myinshi y’icyo gihe, ababyeyi ba Wesley bashyize abana babo mu mashuri hakiri kare. Byari byitezwe ko bamenya Ikilatini n’Ikigereki kandi bakiga igice kinini cy’Isezerano Rishya muri bibiriya.
Mama wa John wesely yagombaga kubanza gusuzuma buri mwana mbere yo kurya saa sita na mbere yo gusenga nimugoroba, ngo amenye neza ko ibyo bigishijwe babifashe. Abana bose ntibari bemerewe kurya mbere y’igihe. John wesely yagombaga kugirana ikiganiro cyihariye na mama we umugoraba umwe mu cyumweru , kibandaga k’ubuzima bwe bwo mu mwuka, ibi kandi byakorwaga no ku bavandimwe be bose. Mu 1714, afite imyaka 11, John Wesley yoherejwe mu ishuri rya Charterhouse i Londres Na Christ church, oxford. aho yahabaye agerageza gushyira mu bikorwa ibyo yatojwe byerekeye ubuzima bw’umwuka.
Nyuma yaho Wesley yatorewe kuba umunyeshuri wa Lincoln College, Oxford mu 1726, yagizwe umukuru w’itorero ry’abangilikani nyuma y’imyaka ibiri. Yayoboye kandi "HolyClub ",umuryango washinzwe hagamijwe kwiga no gukurikirana ubuzima bwagikristo bw’abakristo ; uyu muryango wari warashinzwe na murumuna we, Charles.
Ivugabutumwa rya Wesley muri savanna mu ntara ya Jeworujiya
Ku ya 14 Ukwakira 1735, Wesley na murumuna we Charles bafashe ubwato bajya i Simmonds bava i Gravesend muri Kent berekeza i Savannah mu Ntara ya Jeworujiya muri koloni y’Abanyamerika babisabwe na James Oglethorpe, wari washinze iyo koloni mu 1733 mu izina ry’abashinzwe umutekano. Ishirwaho rya Koloni ya Jeworujiya muri Amerika. Oglethorpe yifuzaga ko Wesley yaba umuyobozi wa paruwasi ya Savannah yari imaze gushingwa, muri uwo umujyi mushya niko James Oglethorpe yabyifuje.
Mu rugendo rugana muri iyo koloni ni bwo Wesleys yahuye bwa mbere n’abimukira bo muri Moraviya. Wesley yakozwe ku mutima no kwizera kwabo kwimbitse n’uburyo bari bayobowe n’umwuka w’Imana. Ubwo bari mu rugendo muri icyo gihe,haje umuyaga mwinshi uhungaba ubwato buravunika.
Welsely yahaboneye imirimo itangaje y’Imana kuko mugihe abongereza bagize ubwoba, Abanya Moraviya bo bari batuje baririmba kandi basenga. Ibi byatumye Wesley yizera ko abanya moraviya buzuwemo n’imbaraga z’Imana Muri bo atigeza abona. Itorero abanya moraviya bari bafite ryari rifite kwizera kwihariye, nibyo byabereye imbaraga wesely mu kwamamaza ivugabutumwa rye.
Muri Gashyantare 1736, Nibwo Wesley yageze muri Koloni y’abanyamerika nkuko yari yatumijwe na James Oglethorpe, wayoboraga iyo koloni. Akimara kuhagera yagizwe misiyoneri ahongaho, Ahabwa kuba ukuriye iyamamazabutumwa muri Jeworujiya.Ibi nawe byamubereye amahirwe adasanzwe n’inzira nziza yo kuzana ububyutse aho,ndetse ubukristo bushinga imizi.
John Wesley muri Savannah
Nubwo intego ye y’ibanze yari iyo kuvuga ubutumwa mu banyamerika kavukire, ikibazo cy’ubuke bwabamufashaga umurimo,muriyo koloni yari nini cyamubereye inzitizi mu murimo w’ivugabutumwa ku bimukira b’iburayi muri Savannah.
Nubwo kandi hari abanenze ivugabutumwa rye ko ritatanze umusaruro ugereranyije nuko yari yitezwe,Wesley Ntiyacitse intege ahubwo yakusanyirije hamwe itsinda ry’abakristu bitangiye gukora umurimo w’ivugabutumwa, bagahurira mu matsinda mato mato y’imiryango ya gikiristo.ibi byatanze umusaruro kuko mugihe cy’imyaka igera kuri ibiri, bajyaga bahurira hamwe bagakora amateraniro,bagasangira, bagafatanya muri byose,bigatera ishema Wesley kuko bamwiyumvagamo nk’umushumba wabo aho muri iryo torero (Christ church).
Byageze aho ahura nikigeragezo mu murimo we,biza nogutuma bamushyiraho urubanza, ibi byaturutse ku mukobwa ukiri muto witwa Sophia Hopkey waje kumukunda cyane yifuza ko yamubera umugabo. Ibi uyu mukobwa ntibyamuhiriye,kuko nubwo Wesley yamwizeraga yibwira ko ari umuntu wuzuwemo n’umwuka wo gukorera Imana,akaza gutenguhwa nuko we yishakiraga gushinga urugo.
Ariko Wesley we ibyo kurongora Sophia yarabihakanye,kuko kuri we icyamuzanye muri geworojiya ari ugukora umurimo wa kimisiyoneri,kuzana ubutumwa bwiza mu banyamerika bakavukire ahongaho. Mukuboza 1737, Wesley yavuye muri koloni y’abanyamerica aho muri jeworojiya ,asubira mu Bwongereza.
Amateka atazibagirana yasize ahongaho,Byamenyekanye cyane ko kimwe mu bintu by’ingenzi byagezweho mu butumwa bwa Wesley muri Jeworujiya,ari ugusohora icyegeranyo cya zaburi n’indirimbo. Icyo cyegeranyo cy’indirimbo,niho havuyemo indirimbo ya mbere y’Abangilikani yasohotse muri Amerika, kandi ni cyo cya mbere mu bitabo byinshi by’indirimbo Wesley yasohoye. Harimo indirimbo eshanu yahinduye mu kidage.
Ubunararibonye Wesley yagiriye muri Aldersgate
Nyuma yokuva muri geworojiya muri koloni y’abanyamerica, Wesley yasubiye mu Bwongereza yihebye kandi bivugwa ko agezeyo yahahuriye n’akaga gakomeye aratotezwa,ndetse arakubitwa. Aha niho yifatanyije n’abanyamoraviya.
We na Charles bombi bahawe inama n’umusore w’umumisiyonari wo muri Moraviya, Peter Boehler, wari mu Bwongereza by’agateganyo ategereje uruhushya rwo kujya muri Jeworujiya. Wesley yamenyesheje "amateka ya ldersgate" yo ku ya 24 Gicurasi 1738, mu nama y’Abamoraviya yabereye ku muhanda wa Aldersgate, i Londere, aho yumvise isomwa ry’ijambo ry’ibanze rya Martin Luther ryandikiwe abanyaroma, ni ijambo bivugwa ko ryahinduye imiterere n’uburyo yakoragamo.
Nubwo John Wesley yari akihebye bitewe n’amakuba yagiriye aho,ku itariki ya 24 Gicurasi yagiye mu iteraniro rya nimugoroba. atanga ubuhamya bw’ibyamubayeho,byaje no gushyirwa mu nyandiko ze, ati "Nimugoroba nagiye ntabishaka njya ku muhanda wa Aldersgate, aho umuntu yasomaga Ijambo ry’ibanze rya Luther ku ibaruwa yandikiwe Abanyaroma. Hari nka saa moya zibura cumi n’itanu. mu gihe yasobanuraga numvishe impinduka .Imana ikorera mu mutima binyuze mu kwizera Kristo. , Numvise umutima wanjye ususurutse bidasanzwe.
Numvaga nizeye Kristo, Kristo wenyine ku bw’agakiza ke! kandi nahavuye nizeye ko yankuyeho ibyaha byanjye,ankiza ububata bw’icyaha n’urupfu. "Nyuma y’ibyumweru bike, Wesley yabwirije ku nyigisho y’agakiza kubwo kwizera umuntu kugiti cye.Aha mu nyandiko yanditswe na Daniel L.Burnett, yasobanuye impinduka mu ivugabutumwa John Wesley yazanye, by’umwihariko mu gace Aldersgate.
Wesley mu ivugabutumwa muri Aldersgate
Ninabyo byatumye Wesley afatwa cyane n’inkingi ya mwamba mu matorero ya Metodiste. Byatumye hashyirwaho itariki y’urwibutso itazibagirana mu mateka, byose hagamijwe kwibuka ivugabutumwa ryakozwe na Wesley, ni itariki yiswe” Aldersgate Day”Umunsi wa Aldersgate ni umunsi wo kwibuka wizihizwa n’abakristu ba Metodiste ku ya 24 Gicurasi cyangwa mu mpera z’icyumweru . Bibuka umunsi wo mu 1738, ubwo Umushumba w’Itorero ry’Ubwongereza(Church of England) ariwe John Wesley yitabiriye inama y’itorero yabereye i Aldersgate, i Londres, aho yakiriye ibihamya byo kwizeza agakiza ke.
Iki cyari ikintu gikomeye mu buzima bwa Wesley amaherezo cyatumye habaho ububyutse bukomeye mu itorero ry’abametodiste mu Bwongereza no muri Amerika. Kuburyo byanditswe no muri Kalendari y’itorero ry’abametodiste ngo ibyo Wesley yakoze muri metodiste bizahore byibukwa.
Gutotezwa mu ivugabutumwa rya Wesley
Kuva mu 1739, Wesley n’Abametodiste batotejwe n’abayobozi b’amadini n’abacamanza kubera impamvu zitandukanye. Nubwo Wesley yagizwe umushumba w’abangilikani, abandi bayobozi benshi b’abametodiste ntibari barahawe inshingano. Ku ruhande rwe, Wesley yarenze ku mategeko menshi y’Itorero ry’abangilicani mu bwongereza arerekera arenga imbibi za paruwasi yari ashinzwe kuyobora akajya kubwiriza hanze yayo .
Ibi byafashwe nk’ikibazo kibangamiye iyubahirizwa ry’amabwiriza, byarushijeho guteza ikibazo bigera n’aho abayobozi b’amadini babateye mu gihe babaga barimo kubwiriza ndetse bakabasanga no mu icapiro, kandi rimwe na rimwe baterwaga n’udutsiko runaka. Wesley n’abayoboke be bakomereje umurimo w’Imana mu bantu b’intamenyekana kandi batishoboye.
Wesley we yumvaga ko itorero ryananiwe guhamagarira abanyabyaha kwihana, ko benshi mu bayobozi b’amatorero aho bononekaye, ibintu byari biteye impungenge kuko abantu barimbukiraga mu byaha byabo. Yizeraga ko yashinzwe n’imana kuzana ububyutse mu itorero, kandi nta kurwanywa, gutotezwa, cyangwa inzitizi byashoboraga kumukoma mu nkokora mugukora umurimo yatumwe n’Imana.
Urwikekwe rw’abarwanyaga Wesley, rwanashingiraga ku mahugurwa yatangaga mu matorero ku rwego rwo hejuru, imyumvire ku buryo bwo gusengera mu ruhame, uburyo yakoraga ihinduranya ry’intumwa n’uburenganzira bw’abayobozi b’amatorero, ndetse n’ibyo we yashyiraga mu bikorwa nkuko yabitumwe n’Imana byose, byafatwaga nk’ibitemewe.bikaba intandaro yokumurwanya.
Wesley amaze kubona ko we n’abakuru b’amatorero bakoranaga badahagije ngo basohoze ubutumwa nkuko bari batumwe n’Imana,guhera mu 1739 yayobowe n’Imana ashyiraho ababwirizabutumwa bwiza ahantu hatandukanye. Yasuzumye kandi atoranya abagabo batashyizweho n’Itorero ry’abangilikani kubwiriza no gukora imirimo y’ubushumba. Uku kwagura ababwirizabutumwa bwiza hirya no hino,ni rumwe mu mfunguzo Weseley yakoresheje mu gukura kwa Metodisme, Niho Metodiste yatangiye kugaragara no kwagukira.
Uko umubare w’abavugabutumwa n’ahantu ho kubwiriza wiyongereye, ibibazo by’inyigisho n’ubuyobozi byari bikenewe kuganirwaho; nibyo byatumye mu 1744,John Wesley na Charles, hamwe n’abandi bakuru b’amatorero ndetse n’ababwirizabutumwa bane,bahurira i Londres . Iyi niyo yari inama ya mbere y’abametodiste.bitewe nuko inama zakurikiye iyi n’ubundi zakomeje kuyoborwa na Wesleye,yaje kwemezwa nk’umukuruw’abametodiste.
Nyuma yimyaka ibiri, mu rwego rwo gufasha ababwirizabutumwa bwiza gukora muri gahunda nziza, Weseley yashyizeho ababafasha mu murimo kandi bagasimburana mu gihe runaka. Wesley yizeraga ko imikorere y’umubwirizabutumwa yatejwe imbere n’uko yahindurwaga akava ahantu hamwe akajya gukorera umurimo ahandi buri mwaka cyangwa ibiri.Wesley yashyizeho "ingendo z’ivugabutumwa" kandi ashimangira ko ababwirizabutumwa be bubahiriza ayo mabwiriza.
John Wesley yari afitanye umubano ukomeye n’amajyaruguru y’Uburengerazuba bw’Ubwongereza, asura Manchester byibuze inshuro cumi n’eshanu,yabikozehagati ya 1733 na 1790. Aha havuye umusaruro ukomeye kuko mu 1733 na 1738 yabwirije mu rusengero rwa St Ann na Chapel ya Salford, abonana n’incuti ye John Clayton. Mu 1781, Wesley yafunguye Chapel ku Muhanda wa Oldham - igice cya Misiyoni ya Metodiste ya Manchester na Salford Wesleyan, ubu niho hari ikicaro gikuru cya Metodiste ya Manchester.
Ahashyizwe ikicaro gikuru cy’Abametodisite
Uruhare rwa Wesley mugukuraho ubucakara
Usibye umurimo w’ivugabutumwa, Wesley yagize uruhare mukwamagana ubucakara,yarabyamaganye cyane ndetse anabicisha no munyandiko.Wesley yamaganye ubucakara avuga ko ubucakara ari kimwe mubigize umubare w’abagome bose! Anasobanura neza ibibi by’ubucakara mu gatabo ke yasohoye mu 1774 yise“Thogths upon slavery” Ibitekerezo ku bucakara. yaranditse ati "Ubwisanzure ni uburenganzira bwa buri kiremwa muntu, igihe cyose agihumeka umwuka w’abzima; kandi nta tegeko ry’umuntu rishobora kumwambura ubwo burenganzira, akomoka ku ihame ry’ibidukikije".
Wesley yayoboye George Whitefield kujya mu ivugabutumwa ryuje gukuraho ubucakara muri coloni z’abongereza, bituma impaka zambukiranya imipaka ku bucakara,Ariko kuko Wesley yari inshuti n’umujyanama wa John Newton na William Wilberforce, byaramworoheye cyane kuko nabo bagize uruhare runini mu gukuraho ubucakara mu Bwongereza.
Ubufasha bwa Wesley mu ivugabutumwa ry’abagore
Abagore ni bamwe mu bantu bagize uruhare rugaragara muri ivugabutumwa rya Wesley, kandi bashishikarizwa kuyobora amashuri. Mu 1761, yemereye mu buryo butaziguye Sarah Crosby, umwe mu bakristo be akaba n’umuyobozi w’ishuri, kubwiriza. Igihe abantu barenga 200 bitabiriye isomo yagenewe kwigisha, Crosby yumvaga adashobora kurangiza inshingano ze nk’umwarimu ngo yigishe iyo mbaga, maze ahitamo kubabwiriza .Yandikiye Wesley kugira ngo amugire inama kandi amwemerere akomeze umurimo wo kubwiriza,aho kwigisha.
Ibumoso Sarah Crosby, bivugwa ko ariwe mugore wabaye umuvugabutumwa bwa mbere ku isi, Iburyo Mary Bosanquet wagize uruhare rukomeye mu ivugabutumwa rya Wesley
Mumpeshyi yo 1771, umugore witwa mary Bosanquet yandikiye John Wesley kugira ngo amuvuganire we na Sarah Crosby, mu umurimo wo kubwiriza no kuyobora amasomo mu kigo cy’imfubyi cye, cyitwaga Hall Hall. Ibaruwa ya Bosanquet ifatwa nk’ubwunganizi bwa mbere bwuzuye kandi nyabwo bwo kubwiriza abagore mu buryo bwa Metodisme(ni uburyo bwo kuvuga ubutumwa usanze abantu aho bari,aho kugusanga aho wowe ubabwiriza. bwavumbuwe John Wesley, mu ivugabutumwa rye nibwo yakoreshaga).
Ubuzima bwa Wesley bwaragabanutse cyane kugeza ku iherezo ubwo areka kubwiriza. Ku ya 28 Kamena 1790, umwaka utarashira mbere y’urupfu rwe, yaranditse ati:“Uyu munsi ngiye kwinjira mu mwaka wa mirongo inani n’umunani. Mumyaka irenga mirongo inani n’itandatu, nasanze ntanabumwe mubumuga bw’ubusaza mfite: amaso yanjye ntiyigeze acogora, ntanubwo imbaraga zanjye zigeze zigabanuka. Ariko Kanama ishize,niyumvamo impinduka zitunguranye. Amaso yanjye yarijimye ku buryo ntamadarubindi yamfasha.Imbaraga zanjye nazo ubu zarantaye rwose kandi birashoboka ko ntazagaruka ku isi. ”Wesley yapfuye ku ya 2 Werurwe 1791, afite imyaka 87.
Wesley avuga ijambo ryanyuma agiye gupfa
Igihe yari aryamye agiye gupfa, inshuti ze zahafi zari imukikije, Wesley yabafashe amaboko maze avuga inshuro nyinshi ati: "Uraho, muraho." Mu gusoza, yagize ati: "Icyiza muri byose ni Imana, iri kumwe natwe", azamura amaboko yongera kuzamura ijwi rye rifite intege nke, asubiramo amagambo agira ati: "Icyiza muri byose ni Imana, iri kumwe natwe."
Yashyizwe mu rusengero rwe ruherereye kumuhanda wa City,London.Kubera imico y’ubugiraneza yapfuye ari umukene, Urupfu rwe nirwo rwatumye abanyamuryango 135.000,n’ababwirizabutumwa 541 bitwa "Methodiste". Byaravuzwe ko "igihe John Wesley yajyanwaga mu mva ye, ngo umutungo yaba yarasize ari isomero ryiza ry’ibitabo, ikanzu ye yambaraga" n’Itorero rya Metodiste.


text:
Hoteli 10 zihagarariye Karongi y’ubukerarugendo (Amafoto)
Akarere ka Karongi kamaze kugira umwihariko nka kamwe mu dukurura ba mukerarugendo batugana kubera ibyiza nyaburanga bigatatse.
Karongi iherereye mu Ntara y’Iburengerazuba yagukana ingoga ahanini bitewe no kuba ihana imbibi n’Ikiyaga cya Kivu kiyigabanya na Repubulika Iharanira Demokarasi ya Congo (RDC). Ibi byoroshya ubuhahirane n’abaturanyi.
Aka karere kagizwe n’ibice by’imisozi n’ibindi bice biberanye n’ubukerarugendo bitewe n’imiterere kamere yabyo, amateka n’akamaro bifite mu bukungu bw’igihugu.
Ugeze i Karongi akururwa n’ibyiza nyaburanga bitandukanye birimo Isunzu rya Congo-Nil, inkengero za Kivu, Gaz Methane, Ibigabiro bya Rwabugiri, Pariki ya Nyungwe, Icyayi cya Gisovu, Ishyamba kimeza rya Muciro, Urutare rwa Ndaba, n’Igiti cy’Imana y’Abagore.
Ibi byiza nyaburanga byiyongera kuri Kivu biri mu byazamuye amahirwe y’ishoramari i Karongi.
Ishoramari rizamuka mu Karere ka Karongi ryatumye n’ibikorwaremezo bikarimo byagurwa umunsi ku wundi. Ibi birimo umuhanda ukikiye Ikiyaga cya Kivu [Kivu Belt] ukanyuramo ndetse ukagahuza na Nyamasheke, Rutsiro na Rubavu.
Iri terambere kandi ntiryasize urwego rw’amahoteli kuko na rwo rwazamutse bwangu. Ibi bifasha abagatemberamo babona aho barambika umusaya habagwa ku nzoka.
Karongi iri mu bilometero 130 uvuye mu Mujyi wa Kigali. Iterambere ryayo ntiryasize urwego rw’ubukerarugendo bw’amahoteli kuko ubu kabarizwamo 14 yiganjemo ayubatse ku nkengero za Kivu.
Muri iyi nkuru, turagaruka kuri hoteli 10 zigezweho i Karongi ziri mu zihetse izindi muri aka karere kari ku buso bwa kilometero kare 993, bigabanyijemo imirenge 13, utugari 88 n’imidugudu 537.
- Cleo Lake Kivu Hotel
Cleo Lake Kivu Hotel ni yo hotel ya mbere i Karongi, iherereye mu Murenge wa Bwishyura. Ni hoteli y’inyenyeri eshanu yubatse ku nkengero z’Ikiyaga cya Kivu, icya gatandatu mu bunini muri Afurika, kikaba icya 15 mu bujyakuzimu mu biyaga byose ku Isi. Iyi hoteli ifite ibyumba 10, kuyiraramo ijoro rimwe ni 200$ ku cyumba cya make.
Iyi hoteli ifite inyenyeri eshanu
Cleo Lake Kivu Hotel iri mu zigezweho i Karongi
Cleo Lake Kivu Hotel ifite ibyumba bigezweho
Cleo Lake Kivu Hotel yubatse neza ku Nkombe z'Ikiyaga cya Kivu
Hari na piscine igezweho
Icyumba cy'iyi hoteli kibereye ijisho no kuharara
Kurara muri iki cyumba ni 750$, akabakaba ibihumbi 750 Frw
- Moriah Hill Resort
Iyi hoteli ifite inyenyeri enye yubatse ku Kivu, ikagira umwihariko w’uko icyumba cyose urimo uba witegeye ubwiza bw’iki kiyaga.
Moriah Hill Resort ifite ibyumba 19 by’abashyitsi n’icyumba cy’inama gifite ubushobozi bwo kwakira abantu 150.
- Kivu Lodge Hotel
Iyi hoteli y’inyenyeri enye ifite ibyumba 21 by’abashyitsi n’icyumba kimwe cy’inama. Yubatse ku mwigimbakirwa (presqu’île) uri mu Murenge wa Gishyita mu Karere ka Karongi.
Hoteli nyinshi z'i Karongi ziri hafi y'Ikiyaga cya Kivu
- Bethany Hotel
Bethany Hotel ni imwe mu yo muri aka karere yakira abantu benshi. Ni hoteli y’inyenyeri enye, ifite ibyumba 55 by’abashyitsi, ikagira ibyumba bine by’inama bifite ubushobozi bwo kwakira abantu 100 n’ibindi bibiri bifite ubushobozi bwo kwakira abantu 60 kimwe kimwe.
- Golf Eden Rock Hotel
Iyi ni imwe mu mahoteli azwi cyane mu Karere ka Karongi kuko imaze imyaka myinshi. Ni hoteli y’inyenyeri ebyiri iri ku nkengero z’Ikiyaga cya Kivu. Ifite icyumba 116 by’abashyitsi n’ibyumba bitatu by’inama birimo igifite ubushobozi bwo kwakira abantu 300, icyakira abantu 30 n’igishobora kwakira 70.
- Romantic Hotel
Ni hoteli iri ku Kiyaga cya Kivu, ifite ibyumba 35 by’abashyitsi, ikagira ibyumba bibiri by’inama birimo igifite ubushobozi bwo kwakira abantu 80 n’icyakira abantu 25.
- Delta Resort Hotel
Ni hoteli y’inyenyeri eshatu iri muri metero nke uvuye ku Ngoro Ndangamurage y’Ibidukikije iri mu Mujyi wa Karongi. Ikora ku Kiyaga cya Kivu, ifite ibyumba 20 byakira abashyitsi.
- Rwiza Village Resort
Ni hoteli y’inyenyeri eshatu yubatse mu buryo bwa Kinyarwana, iri ku nkombe z’Ikiyaga cya Kivu. Ifite ibyumba 10 by’abashyitsi ikagira na kimwe cy’inama gifite ubushobozi bwo kwakira abantu 20.
- Home Saint Jean
Ni hoteli y’inyenyeri ebyiri yubatse hafi y’Ikiyaga cya Kivu. Ifite ibyumba by’abashyitsi 33 byakira abantu 65. Ifite ibyumba bibiri by’inama birimo icyakira abantu 110, n’igishobora kujyamo abantu 45.
- Cormoran Lodge
Ni hoteli y’inyenyeri eshatu iri ku Kiyaga cya Kivu, ifite ibyumba birindwi by’abashyitsi bifite ubushobozi bwo kwakira abantu 10.
Kwamamaza


text:
Video
Baza Shangazi
Sunday, February 3, 2008
UBUSHAKASHATSI KU GUSOMANA
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Iyi raporo turayikesha Deborrah Cooper wa site yitwa AskHeartBeat.Com.
Mu bushakashatsi Deborrah Cooper yakoze ku gusomana yatangaje ibi bikurukira:
1.UMUNTU ABANTU BIFUZA GUSOMANA NA WE ABA AMEZE ATE?
Mu bantu Deborrah Cooper yabajije, bamubwiye ko bashimishwa no gusoma umugore,umukobwa, umugabo cyangwa umusore bakeye, bafite iminwa myiza, bafite isura nziza, baseka neza kandi bafite amenyo meza.
2.NI BANDE BAKUNDA GUSOMANA CYANE?
Deborrah Cooper asanga nubwo abagabo bakunda gusomana bitababa mu mutima cyane. Asanga abagabo bihanganira gusomana kugira ngo bashobore kwigerera ku ntambwe ikurikiyeho yo guhuza igitsina. Ngo ntabwo abagabo basomana bumva ariho bigomba kurangirira, ngo ni inzira iba ifite aho ibajyana! Abagore bo ngo bakunda gusomana cyane kandi bakumva byamara igihe kirekire nta handi bashaka bumva bahagijwe no gusomana.
1 comment:
- AnonymousSeptember 9, 2009 at 3:35 AM
yewe ibyo muvuze nibyo pe,uziko nta mugabo wagusoma ngo birangirire aho atakubwiye ngo mubonana,ni bake cyane.ReplyDelete


text:
Ukwemera kwacu updated
UKWEMERA KWACU
I. IMANA
Twemera ko hariho IMANA imwe rukumbi y’ukuri ; Umuremyi w’ibintu byose. Mu Mana imwe harimo Ubutatu: Imana Data wa twese, Imana Umwana, n’Imana Umwuka Wera. Buri wese mu bagize Ubutatu ahwanyije Ubumana n’undi ntakigabanijeho n agito, bityo rero ukwera kugaragaye kuri umwe kuba kuri no ku wundi uwariwe wese mu bagize Ubutatu bw’ Imana.
Imana irihagije ubwayo nta nkunga iyariyo yose ikenera hanze yayo, ntihindagurika mu miterere yayo, Imenya byose, Ibera hose icyarimwe, Irera, Ishobora byose, kandi ntiwayisobanukirwa uko yakabaye.
Mu nzira zayo zose; gukomera kwayo ntikugira umupaka, Igira imbabazi, Irakiranuka, Irihangana, Igira impuhwe, kuyigeraho bishoboka gusa iyo unyuze kuri Kristo
Imana ni Urukundo, bityo rero inama zayo n’ ibikorwa ni muri Rwo wabishakira, ni Rwo kamere yaYo y’ ibanze.
YESU KRISTO
Twemera ko YESU KRISTO ari Imana.
YESU w’I Nazareti yari Imana ifite umubiri w’ umuntu, akaba Imana nya Mana kandi akaba umuntu nya muntu. Yihinduye umuntu mu gihe inda isamwa mu buryo butangaje n’Umwari Mariya mu mbaraga z’Umwuka Wera. YESU yaje mu isi kugirango adukize.Yarababajwe, arabambwa, arapfa, arahambwa, ku bwacu.
Twemera ko YESU KRISTO yazutse atsinze urupfu. Yazukanye umubiri ufite ubwiza buhebuje
Yazamutse ajya mu Ijuru , ubu yicaye ari Umwami nyiri icyubahiro , ari iburyo bw’Imana Data, adusabira , kandi niwe Muhuza umwe w’Imana n’abantu .Azagaruka kandi azacira abantu imanza
YESU KRISTO yabayeho atagira icyaha .Yemeye kuba impongano (indishyi) y’ibyaha Ubwo yapfaga ku musaraba, yishyizeho igihano cyari kitugenewe, kugira ngo Umwizera wese abone agakiza.
UMWUKA WERA
Twmera yuko Umwuka Wera ari umwe mu bagize Ubutatu bw’Imana. Twemera ko Umwuka Wera yazanywe mu isi no guhishura, no kubahiriza Kristo, no guhesha abantu agakiza. Yemeza abantu ibyaha, akabazana kuri Kristo, akabaha Ubugingo bushya. Atura muri bo uhereye igihe babyariwe ubwa kabiri, kandi abashyiraho ikimenyetso kugeza ku munsi wo gucungurwa.
Umwizera yuzuzwa Umwuka Wera mu bugingo bwe, agahabwa imbaraga n’uwo Mwuka Wera no kuyoborwa na we kubwo kwizera. Buri mwizera yahamagariwe kubaho mu mbaraga z’Umwuka Wera utuye muri we kugirango adakora ibyo kamere irarikira, ahubwo yere imbuto zubahisha Imana.
IBYANDITSWE BYERA
Twemera yuko Biblia igizwe n’ibitabo 66.Muri byo 39 bigize Isezerano rya Kera, naho 27 bigize Isezerano Rishya. Byatanzwe nta mafuti arimo, byanditswe n’abera b’Imana bashorewe n’Umwuka Wera. Birimo ibikwiriye byose ngo abantu bakizwe. Nibyo bituyobora mu kwizera no mu migendere yacu, kandi cyane cyane bigaragaza
ibyerekeye YESU KRISTO.
Twemera yuko Ibyanditswe Byera byerekana rwose gushaka kw’Imana; nuko rero abantu ntibakwiye guhatwa gukurikira cyangwa kwizera ibitari muri byo cyangwa ibidashobora guhinyuzwa na byo, kugira ngo babone gukizwa.
ABANTU
Umuntu yaremwe mu ishusho y’Imana nta cyaha afite, kubwo kutumvira aza gucumura ku Mana, ibyo bituma atandukanywa nayo. Kugwa mu cyaha kwa Adamu kwatumye abantu bose bacirwaho iteka.
Kamere y’umuntu yarononekaye.Kubwo ibyo, ntashobora kunezeza Imana .Buri wese akeneye kuvuka ubwa kabiri no guhindurwa mushya n’Umwuka Wera.
AGAKIZA
Agakiza k’umuntu ni impano yuzuye Imana itangira ubuntu; nta kintu na gito umuntu abasha kuyongeraho kugira ngo akizwe, yaba imirimo myiza cyangwa imihango y’idini.
Abo Imana iha agakiza, bitwa abakiranutsi, ni abashyira ibyiringiro byabo muri YESU KRISTO, bakamwizera nk’Umwami n’Umukiza wabo bwite .Umuntu wese wizeye YESU KRISTO nk’Umwami n’Umukiza we bwite yitwa umukiranutsi mu maso y’Imana.
ITORERO
Imana itegeka ubwoko bwayo guteranira hamwe buri gihe kubwo kuyisenga, gukora imihango y’Itorero, guhimbaza, gukomezanya no guhugurana dukoresheje Ibyanditswe Byera. YESU KRISTO ni Umutwe w’Itorero ariryo mubiri we ugizwe n’abantu bose, abakiriho n’abapfuye bunzwe na Kristo kubwo kwizera.
IBY’IMPERUKA
Iyo Uwizera apfuye, ahita abonana na Yesu Kristo ubutazatandukana, akaba azi neza ko ategereje kuzambikwa umubiri mushyashya mwiza cyane mu gihe cyo kuzuka.
Iyo utizeye apfuye yinjira ahantu hamutandukanya burundu n’ Imana,akaba aba azi neza ko ategereje kuzuka k’ umubiri we, no gucirwaho iteka, ndetse no guhabwa igihano kitazagira iherezo.
Twizera ko Impanda y’imperuka izavuga, abapfuye bizera bazuke, abakiriho bizera nabo bahindurwe, ibyo byiciro byombi bumvire impanda icyarimwe, bose bazamurwe basange Yesu ku gicu aho azaba abategerereje. Bazamarana na Yesu imyaka itatu n’ igice, aho ku gicu, abera bahabwa amakamba. Iyo myaka nirangira Yesu azajyana Itorero mu ijuru kurimurikira Imana Data, nanone bahamarane imyaka itatu n’ igice. Iyo myaka itatu n’ igice nayo nirangira, nibwo Yesu azagarukana n’ Itorero kwima imyaka igihumbi ku isi.
Iyo myaka igihumbi nirangira, Yesu azaboha satani, abanyabyaha nabo bazukire guhanwa, hanyuma Satani n’ abanyabyaha basigare mu ihaniro ritazagira iherezo, maze Yesu asubirane n’ Itorero mu ijuru kubanayo bitagira iherezo.


text:
Twakire neza inyandiko ya Papa: Amoris Laetitia: Ibyishimo by’urukundo
Intangiriro
Tariki ya 08 mata 2016, Nyirubutungane Papa Fransisko yatangaje ku mugaragaro ibaruwa ya gishumba izwi, mu gifransa, ku izina rya Exhortation apostolique. Papa yayishyizeyo umukono ubwe ku ya 19 werurwe 2016. Iyi baruwa yiswe mu kilatini Amoris Laetitia (ngenekereje mu kinyarwanda: Ibyishimo by’urukundo) ivuga kandi ikerekana ishingiro ry’Urukundo nyarwo mu muryango (famille).
Iyi baruwa yerekeranye n’inama ebyiri zitwa Sinodi zabaye i Roma (mu kwakira 2014 na 2015), zitumijwe kandi ziyobowe na Papa Fransisiko. Izo Sinodi zombi zigaga ahanini ku mibereho y’umuryango (famille) muri ibi bihe ndeste n’ibibazo biwugarije. Icyari kigamijwe, ni ugukomeza, kunoza no guha imbaraga nshya iyogezabutumwa rivuguruye ritagatifuza umuryango, rigasubiza ibibazo byawo kugira ngo urugo rurangwa n’ubudahemuka rukomeze rube intangiriro, igicumbi n’irerero ry’ubutungane. Ibi maze kuvuga ni byo Papa agaragaza muri Amoris Laetitia (impine: AL) muri nomero (n.) ya 2.
Iyi baruwa se irasubiza iki?
Ikomatanyabukungu (globalisation) ryafashe intera ndende muri iki gihe, ryageze aho riba ikomatanyabyose: imico, imyemerere, imitekerereze, imyitwarire n’ibindi. N’ubwo nta wakwirengagiza ibyiza byinshi byazanywe na ryo, ariko kandi nta wahakana ingaruka mbi zigaragarira buri wese zaziyeho. Ingero ni nyinshi kuri ubu: hari abatari bake bumva ukwemera runaka kw’idini runaka kwavaho, abantu bose bakemera ibintu bimwe byemejwe nko mu itora ry’abatuye isi. Hari abumva umuntu ataba aho ngo azagere ubwo asaza akitwa uko yavutse, umugabo cyangwa umugore (igitsina gabo, cyangwa gore), ahubwo ko umuntu yabihindura ashatse, akigira icyo yifuza kuba cyo. Hari n’abavuga bati: « hari amahame ya Kiliziya, nta mpamvu yo kuyatekerezaho, icyanditswe cyaranditswe, utayubahirije uwo si uwa Kiliziya ». Hari na bamwe bumva byose byahinduka, ibyitwa amahame y’ukwemera ndetse n’amategeko ya Kiliziya bikavaho, umuntu akabaho kandi akemera uko ashatse (tendance progressiste et réformiste). Hari abumva igikuru ari amahame n’amategeko n’ubwo nta buzima bwayo bwaba bugaragara mu bana ba Kiliziya, ko nta wagombye guhangayikishwa n’uko amahame y’ukwemera atinjiye mu mibereho y’abantu (tendance conservatrice). Ikiciro cya gatatu kigizwe n’abana ba Kiliziya bashyira mu gaciro, bagaharanira ko amahame y’ukwemera n’amategeko bya Kiliziya bimurikira kandi bikagenga ubuzima bw’abemera (reba AL n. 2).
Ibaruwa ya Papa ni igisubizo Kiliziya itanze gihuza ibyo byiciro byose by’abana ba Kiliziya hagamijwe umunezero nyawo w’umuryango w’abakristu n’urukundo nyarwo mu rugo rurangwa n’ubudahemuka. Iyi baruwa kandi yereka abashumba ba Kiliziya n’imiryango y’abakristu ifite ibibazo mu mibanire aho bashakishiriza ngo barebe ko bakugurura irembo ry’Impuhwe z’Imana. Navuga ko, amurikiwe n’Ivanjili ya Kristu, inyigisho z’uruhererekane rwa Kiliziya, amahame y’ukwemera n’amategeko y’Imana n’aya Kiliziya, Papa yagerageje kugoragoza abafite ibibazo by’umubano mu muryango, abereka aho bahera (bishobotse) bitagatifuza kandi bunga ubumwe na Kiliziya (reba AL n. 3). Niyo mpamvu iyi baruwa atari amahindura mu mahame y’ukwemera n’amategeko ya Kiliziya ahubwo ni intambwe nshya (pas une révolution mais une évolution) itewe mu mivugire no mu mitangire y’inyigisho zisanzwe za Kiliziya (conversion de langage). Usomye neza iyi nyandiko ya Papa abona ko igaruka kenshi ku magambo atandatu y’ibanze: kunoza imyigishirize y’ukwemera kwa Kiliziya (langage) igahuzwa n’umuco, imibereho y’abantu; Ivanjili igahuzwa n’ubuzima bwa buri munsi ikabumurikira. Andi magambo-shingiro aduha intumbero y’icyo Papa yifuza mu iyogezabutumwa ry’ugushyingirwa n’umuryango ni: gushishoza (discernement), kwegera umuntu ku giti cye no kuganira na we (proximité et dialogue), kwinjiza Ivanjili mu muco no mu mibereho y’abantu (inculturation), kugerageza kwakira abanyantege nke mu buzima bumwe na bumwe bwa Kiliziya hashyirwa imbere ibyiza bifitemo (qualités) bikaganza intege nke zabaranze (intégration) no gukora byose hagamijwe ikenurabushyo n’umukiro wa muntu (souci pastoral et salut des âmes).
Nta na hamwe Papa avuga ko ari ngombwa kugirira impuhwe bose, gupfa kubabarira no kwakira bose mu bumwe bwa Kiliziya. Nta na hamwe Papa avuga ko ugushyingirwa, ukwishyingira, gutandukana kw’abashakanye bakongera gushaka…ko byose ari kimwe nta cyo bitwaye. Ntaho abivuga. Ntiyanabivuga. Nta na hamwe Papa avuga ko abitwa ko bashakana bahuje igitsina (homosexuels na lesbiennes) ko bemewe muri Kiliziya. Nta na hamwe. Papa Fransisko akunze kugereranya Kiliziya nk’ibitaro byakira bose. Yemera ko muri Kiliziya hari abagerageza, bari neza mu murongo n’ubumwe byayo, ariko ntanirengagiza ko hari abana bayo bafite ingorane runaka zituma batari mu buryo bwuzuye mu bumwe bwayo. Aba na bo Papa arabagoragoza, ku bw’impuhwe z’Imana zidatana n’ukuri n’ubutabera, kugira ngo (aho bishoboka) bibone mu bumwe bwa Kiliziya kandi bagire uko bitagatifuza kabone n’ubwo n’ubundi batagira uruhare rwuzuye mu buzima bwose bwayo ku rwego rumwe rw’abagenda neza. Kubegera no kubafasha mu bwiyoroshye byazabageza ku ntera y’ubumwe bwuzuye na Kristu na Kiliziya.
Iyi baruwa ni gahuza-mico ndetse n’ishakiro ry’umunezero w’umuryango
Inyandiko ya Papa igizwe n’imitwe 9 na nomero 325. Muri nomero ya 1 kugera ku ya 7, Papa atanga interuro y’ibaruwa, aho agaragaza ko ibyishimo by’umuryango ari na byo bya Kiliziya. Ibihungabanya isakramentu ry’ugushyingirwa n’umuryango binashegesha Kiliziya. Mu mutwe wa 1 (nn. 8-30) dusangamo ishingiro ry’ugushyingirwa n’umuryango mu Ijambo ry’Imana. Uko umuryango uhagaze muri iki gihe ndetse n’ibibazo by’ingutu biwugarije tubisanga mu mutwe wa 2 (nn. 31-57). Mu wa 3, Papa ahanga amaso Kristu bityo mu kumurangamira akerekana ko muri We harimo ishingiro ry’umuhamagaro wo gushyingirwa n’umuryango (nn. 58-88). Umubano w’abashakanye ushingiye ku rukundo, ubumwe n’ubudahemuka: reba umutwe wa kane (nn. 89-164). Urukundo nyarwo rwera imbuto kandi rurarema (l’amour est créateur), ni yo mpamvu Imana yagennye ko hashakana umugabo n’umugore bo bonyine bashobora gutanga ubuzima no gufasha Imana kurema: umutwe wa gatanu (nn. 165-198). Umutwe wa gatandatu utanga umurongo mugari n’icyerekezo gifatika kigomba kugenga iyogezabutumwa n’ikenurabushyo (nn. 199-258). Mu wa 7, dusangamo ingingo zigomba gushingirwaho mu burere bwuzuye bw’abana (nn. 259-290). Umutwe wa 8 (ari na wo uri gutuma bamwe bacika ururondogoro bakivugira ibyo bishakiye batasomye neza inyandiko ya Papa) uvuga ibyashingirwaho mu kwakira mu buzima bwa Kiliziya abaranzwe n’intege nke, bagateshuka ku mugambi muzima Imana yageneye ugushyingirwa n’umuryango (nn. 291-312). Umutwe wa 9 ari na wo wa nyuma, utanga inama ku buzima bwa roho bugomba kuranga isakramentu ry’ugushyingirwa n’umuryango (nn. 313-325). Ibaruwa isozwa n’isengesho risabira ingo ryambaza ubuvunyi bw’Umuryango Mutagatifu w’i Nazareti (ugizwe na Yezu, Mariya na Yozefu).
Amoris Laetitia imeze nka “encyclopédie” (Igitabo cy’ishakiro nkoranyanyito) y’umuryango. Muri “encyclopédie”, umuntu arebamo igisobanuro n’inyito z’ibyo yifuza gusobanukirwa neza. Papa yivugira ubwe ko yagerageje guhuza ibibazo byugarije isakramentu ry’ugushyingirwa n’umuryango ndetse n’ibyifuzo byanzwe muri Sinodi, agatanga umurongo wagenderwaho mu ikenurabushyo. Bityo rero, buri Kiliziya iri mu gihugu runaka ni yo yavoma mu ibaruwa ya Papa umurongo runaka usubiza ibibazo byugarije ingo zabo. Hari ikibazo kiboneka ibunaka, kitaboneka ahandi. Iyi baruwa igomba gusesengurwa neza, maze buri kiliziya yo mu gace runaka ikavomamo ikiyibereye (n. 7). Ibi bituma twiyumvisha impamvu bamwe batangarira uko Papa yasubije ikibazo iki n’iki. Hari ibibazo bivugwa ahandi, bitaboneka iwacu mu Rwanda. Natwe wenda hari ibyo twihariye bitaboneka ahandi. Papa ni uwa Kiliziya y’isi yose, ni yo mpamvu yatanze umurongo w’ikenurabushyo n’icyerekezo buri wese ufite ukwemera, ukwizera n’urukundo yakwibonamo akarushaho kugarukira Imana Nyirimpuhwe.
Ingingo z’ingenzi iyogezabutumwa ku isakramentu ry’ugushyingirwa n’umuryango rigomba gushingiraho:
• Gukora ku buryo inyigisho za Kiliziya uko zakabaye (nta kuzivuguruza cyangwa kuzitesha agaciro) zisubiza ingorane z’imiryango y’ahantu runaka (n. 199).
• Guha umwanya uhagije abubatse ingo zigerageza mu bukristu kandi bafite uburambe, bagaha abitegura kurushinga ubuhamya bw’uko babayeho (n. 200).
• Gusesengura no gushyira ku mugaragaro imico mibi ari iyashingira kuri politiki, ubukungu, imihango n’imigenzo igamije gusenya umuryango no gutesha agaciro isakramentu ry’ugushyingirwa (n. 201).
• Kwigisha no guhugura bihagije abitegura ubusaserdoti ndetse n’abakateshisti kugira ngo barangwe n’imyitwarire izira amakemwa, bemere kandi bemeze inyigisho zijyanye n’umuryango. Byaba byiza mu mitegurire yabo, ababyeyi babigizemo uruhare ndetse mu babigisha (muri za Seminali) hakabamo n’abagore n’abandi balayiki (n. 203). Ni ngombwa guha umwanya ukwiye amasomo y’ubumenyamuntu, kubaka amahoro, imibanire y’abantu (sociologie) ndetse n’ay’ubuzima ndangagitsina (sexualité) (n. 204).
• Gutoza hakiri kare abana bato n’urubyiruko uburere mboneza-mana (vertus théologales) ndetse n’uburere noza-mibanire (vertus humaines) ndetse n’izindi ndagagaciro z’Ivanjili (n. 205). Kubatoza hakiri kare kwimenya no kumenya imbaraga n’intege nke z’abandi (qualités et défauts) n’uburyo bwiza bwo kwitwararika ku byaduka byose (n.210). Birababaje ko abenshi kuri ubu bashakana bataziranye!
• Birihutirwa gukora ku buryo buri gihe inyigisho z’abageni zigaruka ku Masakramentu y’ibanze. Amasakramentu y’ibanze ni yo abiba mu muntu ubuzima bwa Kristu akamwinjiza muri Kiliziya. Ugushyingirwa ni isakramentu ry’ubutumwa n’icyerekezo cya bwa buzima bwabibwe. Abenshi bigira umubano nyamara bwa buzima bwarasinziriye, bwaragwingiye. Niba umuntu atabukanguye abibutsa agaciro ka Batisimu, ugukomezwa n’ukaristiya bazatumwa kubaka urugo bajyanye iki? (reba n. 205). Gutuma umuntu udafite ubuzima cyangwa se ubufite ariko bwashegeshwe n’indwara (hano twumve ibyaha, imyumvire mibi n’uburere bubi), ubwabyo ni ukongera ibibazo.
• Gufasha abageni kumva ko amagambo y’isezerano umusore n’inkumi bagirana “Nemeye ko wowe N. umbera umugore cg umugabo…kugeza gupfa” muri Kiliziya, afite agaciro igihe cyose bakiri kuri iyi si. Ubuzima bw’abashakanye gikristu ni nk’ umuhimbazo w’urukundo n’ubudahemuka uhoraho kandi ugomba kwimakazwa kugeza gupfa (nn. 214-215).
• Urukundo rw’abashakanye rugereranywa n’amazi meza. Nyamara iyo ayo mazi meza agomerewe ahantu hamwe, agenda yandura, asaza ari na ko akama. Ni ngombwa gutegura iyogezabutumwa rihamye rituma urukundo rw’abashakanye rukura: inyigisho nkenurabushyo zikwiye mu gihe cyo kurambagiza, mu kwitegura umubano bya hafi na nyuma yo gushyingirwa (nn. 219-227).
• Papa arashishikariza abogezabutumwa kutagarukira gusa ku iyogezabutumwa rya bamwe baboneka kandi bizana mu buzima bwa Kiliziya (la pastorale des petits élites ntihagije). Hakenewe iyogezabutumwa ryegera abantu, ribashakashaka kandi rikabasanga mu byo babamo (n. 230). Ingero (mu Rwanda): kumenyesha no gushyira abantu Yezu Kristu tubasanze mu miryango-remezo yabo, mu nama z’abahetsi (aho ziboneka), mu bimina byo kwiteza imbere babarizwamo, aho bidagadurira, mu mashuri, mu bitaro, mu itabaro no mu gihe cy’ubukwe no mu zindi gahunda zitari iz’amashyaka na politiki.
• Gushyiraho gahunda inoze yo kwegera no gufasha mu buzima bwa roho ingo n’imiryango ifite ibibazo mboneza-mubano, muri byose hagamijwe kurengera urubyaro n’uruhande rushikamiwe (nn. 241-242). Gufasha abashakanye nyuma bagatandukana kwirengera no kwakira ingorane bagize, birinda kuzisuka mu bana babo. Usanga umwe mu bashakanye abohoza abana akabangisha undi, bityo abana bagakurana isura mbi ya “papa” cyangwa ya “mama”, (abana bakurana ishusho mbi y’umubyeyi wabo bangishijwe) ibi bikazanabakurikirana igihe na bo bazaba bubatse izabo (n. 245).
• Gushishikarira iyogezabutumwa ry’abashyingiwe muri Kiliziya Gatolika, umwe ari umukristu gatolika undi ari mu rindi dini, hashyirwa imbere indangagaciro mpuzamatorero (oecuménisme), urukundo, ubuntu, ubumuntu n’uburere bwuzuye bw’abana (nn. 247-248).
• Kiliziya ifite ubutumwa budasaza bwo kurangamira no kwereka Yezu Kristu abantu bose nta vangura, ikabatoza kugira amatwara nk’aye. Ku bw’iyo mpamvu Kiliziya ikora ku buryo yubaha kandi ikubahiriza buri wese, ntawe ihohoteye kandi ikabigira itabanje kurebera ku myemerere ye, imibereho ye cyangwa umurongo yafashe ndangabitsina. Ibi bivuze ko Kiliziya ikunda, ifasha kandi isabira na ba bandi barwaye, abafite intege nke, ababana n’ubwandu bwa sida, abafite irari ryo kubana na bagenzi babo bahuje igitsina n’abandi bafite ingorane zinyuranye. Ibi byose ibigira ntawe ihutaje cyangwa ivumye, dore ko kuvuma itanabishobora kuko si bwo butumwa bwayo (n. 250 na Gatigisimu ya Kiliziya Gatolika n. 2358). Ubu bufasha bugamije kubazahura ngo badasigara inyuma mu mukiro Imana yageneye abantu bose muri Yezu Kristu.
Ibaruwa ya Papa Fransisko ishimangira mu buryo bushya ibyo Kiliziya yemera kandi yigisha
Muri iri sesengura, ngiye kwibanda cyane ku ngingo z’ingenzi ziri kwibandwaho n’abantu ku giti cyabo, ibitangazamakuru n’abandi bashaka gutwara uko bishakiye inyigisho za Kiliziya. Ndibanda cyane kuri izo ngingo bamwe bari guheraho bigamba ko batsinze, ko noneho abashakanye nyuma bagatandukana bakongera gushaka (umugabo cyangwa umugore) ko bemewe ku meza y’Ukaristiya. Hari n’abandi bari kwigamba ko Kiliziya yaba yemeye muri yo ko habaho umubano wemewe na Kiliziya w’ababana bahuje igitsina bazwi ku izina ry’abatinganyi n’ibindi.
Ndagirango nibande gusa ku cyo iyi nyandiko ya Papa ivuga, ngihuze n’amahame y’ukwemera ya Kiliziya, Ivanjili ya Kristu, amategeko ndetse n’amabwiriza n’inyigisho za Kiliziya. Sinibanda ku byo bavuga ko Papa yaba yaravuze, ndibanda kubyo we ubwe yivugiye (yiyandikiye) dore hari bamwe bitwara nk’abafana bati: uyu Papa ntasanzwe yitandukanyije n’abamubanjirije, bakagera aho bamubeshyera ibyo atavuze; bakamwumva nabi.
Amoris Laetitia ya Papa Fransisko iri mu ruhererekane rw’izindi baruwa za Kiliziya, abapapa bagiye bagenera abakristu n’abantu bose mu bihe binyuranye, ku iyogezabutumwa rigamije urugo rurangwa n’ubudahemuka. By’umwihariko iyi Amoris Laetitia ifite isoko cyangwa se ifatira ku ya Papa Paul VI, Humanae Vitae kuko anayigarukaho cyane. Iyi baruwa igaruka kenshi ku mabaruwa Familiaris Consortio ya Yohani Pawulo wa II na Deus Caritas Est ya Benedigito wa XVI. Ishimangira kandi inyigisho z’Inama Nkuru ya Kiliziya Vatikani ya II aho igaruka ku nyigisho ziri muri Gaudium et Spes. Papa yavomye kenshi ibigize iyi baruwa, mu Gitabo cy’amategeko ya Kiliziya (Code de Droit canonique), muri Gatigisimu ya Kiliziya Gatolika (CEC) no mu Compendium de la Doctrine sociale de l’Église (Igitabo cy’inyigisho mboneza-mubano za Kiliziya).
Hari abashatse kwerekana Papa Fransisko nk’igihangange mu kubererekera-gucamo uruhererekane rwa Kiliziya n’umuhanga mu guhanga udushya yipakurura inyigisho zirambye zigize uruhererekane rwa Kiliziya. Abo nyamara, bumvise nabi Papa Fransisko. Bamwe bahera ku bimuvugwaho (no ku bimwandikwaho) n’abahengamiye ku marangamutima yabo bwite aho guhera ku byo we yivugira mu nyigisho n’inyandiko ze. Abandi baroba interuro imwe cyangwa ijambo rimwe mu byo yavuze, bakayigira ingingo-shingiro y’ibyo bashaka kwemera no kwemeza abantu badasomye igitekerezo rusange cyahereweho, uko yakivuze n’uko yagitanzeho umwanzuro! Ibi ntibibura kuyobya bamwe. Ingero: hari nk’abakwirakwiza impuha n’ibinyoma ngo noneho Papa yemeye ko Kiliziya yajya isezeranya abifitemo irari ryo kubana nk’abashakanye nyamara bahuje igitsina, ngo abagabo n’abagore basezeranye muri Kiliziya, nyuma bagatandukana muri Leta, nyuma bakihuza n’abandi ngo yaba yabemereye kwegera no guhazwa ku meza matagatifu y’Ukaristiya…! Ibi byose si byo. Ni ukubeshyera Papa. Si byo yavuze nk’uko tugiye kubyerekana mu kanya.
Papa Fransisko nk’umushumba, akomeje gushimangira inyigisho za Kiliziya azigeza ku bantu b’ubu anabamurikira mu bibazo byabo n’imico by’ubu. Akomeje neza, mu murongo ntamakemwa kandi urimo ubuvugurure, inyigisho za Mutagatifu Petero ndetse n’abapapa bamubanjirije. Amoris Laetitia ntitandukiriye na gato umurongo wa Kiliziya kandi ntihanutse mu kirere. Ivuye mu ibiganiro ku gushyingirwa n’umuryango w’abashakanye byizwe muri Sinodi ebyiri zose zikurikiranye. Iyi baruwa yakusanyije imibereho ya za diyosezi zo hirya no hino, ibi bishimangirwa n’uburyo Papa Fransisko agaruka ndetse kenshi muri Amoris Laetitia kuri raporo z’Inama Nkuru z’Abepiskopi (Conférences Épiscopales des divers pays). Urugero: Yagarutse ku byakozwe n’Inama y’Abepiskopi Gatolika ya Kenya ku Iyogezabutumwa ry’umuryango. Ingingo nyinshi zireba umuryango w’abashakanye yazivuzeho kandi yabanje kwitegereza no gusesengura imico n’imibereho y’abantu. Hari n’aho akura inyigisho muri za filimi abantu barebye kenshi ndetse no mu nama ku muryango zahuje abantu b’ingeri zinyuranye.
Twibaze: Ariko se koko ibivugwa ni ukuri ko Papa Fransisko yakinguriye bose imiryango ya Kiliziya? Ibyo bamwe bavuga nta gishya. Kiliziya ntiyigeze ifunga imiryango yayo. Ntiyigeze iheza uwo ari we wese kabone n’aho yaba ari umunyabyaha ukabije cyane, ntishobora guheza no gutererana abagize ibibazo mu rushako cyangwa abagize imyitwarire ihabanye n’umurongo w’Ivanjili. Ibi nta gishya kuko abapapa bose bagiye bagaragaza ishyaka n’umuhate wo gufungurira bose irembo ry’umukiro muri Yezu Kristu. Ubu nibwo butumwa bwa Kiliziya. Kiliziya ntiyigeze ifunga, iheza abantu. Umuntu ni we wakwikura mu bumwe bwayo kubera ubwigenge bwe, si Kiliziya iheza bamwe ngo yakire abandi. Papa akomeje uruhererekane rumwe rw’inyigisho zimaze imyaka irenga ibihumbi bibiri. Kiliziya ikinguriye bose bafite umutima n’ubushake bwo kugarukira Imana. Si inyigisho nshya ya Kiliziya. Ni umurongo umwe ukomeje wibukijwe bundi bushya.
Ibyo abahengamiye ku nyungu zabo bitirira Papa, nyamara bamubeshyera
-
Nta na hamwe iyi baruwa ivuga cyangwa yemera ko abashakanye bagatandukana, bakongera gushaka (union libre) bemerewe kujya ku meza y’ukarisriya: guhazwa. Nta na hamwe iyi baruwa ibemerera.
-
Nta na hamwe kandi iyi baruwa yaba yemeza ko hari undi muryango wemewe n’Imana na Kiliziya uretse gusa uw’umugabo n’umugore bashakanye ku bw’umugambi w’Imana (ni uko yo ubwayo yabigennye). Umuryango umwe wemewe n’Imana kandi ushingiyeho inkomoko y’abantu n’iterambere ry’ibihugu na sosiyete ni umuryango w’abashakanye w’umugabo n’umugore. Ni uku abantu baremwe, nta kundi: buri wese yaremwe kandi avuka yitwa igitsina gabo cyangwa igitsina gore. Imyumvire n’imibonere y’ibintu inyuranye n’iyi ituruka ku kwibeshya no kuyoba bya muntu ari na byo Kiliziya yihatira gukosora (reba n. 52). Bityo abavuga ko Papa yaba yemeza ibinyuranye n’iryo hame ntakuka ry’iremwa rya muntu, baba bagamije kuyobya abantu na bo batiretse.
-
N’ubwo Papa ashimangira umugambi w’Imana ushingiye ku bumwe buzira gutandukana kandi bw’ubudahemuka bw’umugabo n’umugore, ntiyirengagiza ko hari abateshuka kuri uwo mugambi bakagirana indi mibano itakwitwa ndetse itagereranwa na gato n’umuryango tuzi wemewe. Ukugoragozwa cyangwa uburwaza bagenerwa abagize intege nke bigomba kwiganwa ubushishozi kuko Kiliziya ntiyabaca ngo ibatererane bahere ku ngoyi ibashikamiye. Ihora ibashakashaka ngo ibakirane impuhwe ibayobore neza ku isoko idakama ya Yezu Kristu Rumuri rw’amahanga. Abiha rero kuvuga ko Papa Fransisko afata kimwe umubano w’umugabo n’umugore bashakanye muri Kiliziya hamwe n’abashakanye bagatandukana cyangwa ababana bahuje igitsina, abo baramubeshyera (reba n.52). Papa Fransisko akomeje umurongo wa Familiaris Consortio ya Yohani Pawulo II aho avuga ko abashyingiwe muri Kiliziya bagatandukana, bakongera bagashaka batemerewe guhazwa: ameza matagatifu. We icyo yakoze ni ukureba aho Kiliziya iri mu gihugu runaka yagoragoza igafasha abo bantu kwiyumva muri yo ko bataciwe n’ubwo ingingo runaka bayirenzeho, bakagira bimwe bakwibonamo muri Kiliziya no mu buzima bwayo.
-
Iyi baruwa isaba abashumba ba Kiliziya gushishoza neza bamurikiwe n’Ivanjili, amategeko y’Imana n’aya Kilizya hamwe n’inyigisho za Kiliziya bakaba bakwakira kandi bakemerera abo bagize ibibazo by’ingo kugira uruhare mu butumwa bumwe na bumwe bwa Kiliziya: twatanga ingero nko guturisha mu Kiliziya, gucunga umutuzo, kwigisha mu ishuri rya Kiliziya, gufasha no kugira uruhare mu bikorwa by’urukundo n’impuhwe, kugira ubutumwa ahabwa mu muryango remezo. Ibi papa ntabirondora. Bityo, abiha kwemeza ko Papa yasabye ko bose babakira, bakabafata kimwe n’abakomeye ku mugambi w’Imana baramubeshyera. Nta na hamwe Papa yahinduye cyangwa ngo abe yavuguruza umurongo w’ukwemera n’uw’amategeko y’Imana n’aya Kiliziya.
-
Nta na hamwe Papa yemera cyangwa aha umugisha abitwa ko babana bahuje igitsina (abo bamwe bita abatinganyi); nta na hamwe ariko kandi Papa abaca cyangwa abatuka. Nk’uko umunyantege nke adahutazwa ahubwo afashwa kugira ngo agarukire Imana, ni na ko n’abifitemo imico yo kubana n’abo bahuje igitsina bafashwa kugira ngo babashe kugaruka mu murongo muzima w’Ivanjili. Nta na hamwe Papa ahindura icyo Bibiliya ivuga cyangwa ngo abe yahindura ingingo runaka ya Droit Canon na Gatigisimu ya Kiliziya. Ubundi niba ibaruwa y’Umushumba wa Kiliziya itavuze ku ngingo runaka yari isanzwe mu kwemera kwa Kiliziya, bivuga ko iyo ngingo ikomeje kwemerwa gutyo ahubwo hagashakwa uburyo bushya bwo kuyishyira mu buzima bwa none. Papa ntiyigeze akora na gato ku mahame (doctrine).
Ibyo Papa avuga bisaba ubushishozi, isengesho n’ubufasha bwihariye
Muri nomero ya 241, Papa ntiyigiza nkana, azi ko haba ubwo abashakanye bananiranwa, umubano wabo ukazamba, hakageragezwa inzira zinyuranye z’ubwiyunge. Bigaragara ko hari aho byanga tukabona abatari bake batandukanye. Nibutse ko Kiliziya nta na rimwe yo itanya abashakanye muri yo iyo isakramentu ryafashe kandi rikaba ryaratanzwe hujujwe ibyangombwa byose. Iyo hari ingingo shingiro y’Ugushyingirwa yabangamiwe, Kiliziya (binyuze mu nzego zibishinzwe) ni ho itangaza ko iryo sakramentu mu by’ukuri nta ryabayeho.
Nk’uko Kiliziya itahwemye kubyigisha no mu bihe byahise, Papa Fransisko na we aributsa ko abatandukanye nyamara bari barasezeranye muri Kiliziya bakomeza kuba no kwitwa ingingo za Kiliziya (n. 241). N’ubwo harimo abatatiye Kiliziya bakongera gushaka (muri Leta cyangwa kwihuza gutyo: union libre) ntibaciwe na Kiliziya n’ubwo hari bumwe mu buzima bwayo batemerewe guhabwa (ils ne sont pas excomuniés). Byakwitwa ko baciwe igihe muri uko gutandukana bakongeraho ibyaha biganisha ku bucibwe nko gukuramo inda ku bushake, kwangiza no kwandagaza ibikoresho bitagatifu n’ibindi. Mu rwego rwo kubafasha, Papa asaba abashumba gushishoza no kuganira na buri wese ukwe, wahuye n’icyo kibazo kugira ngo harebwe uburyo yagira bumwe mu buzima bwa Kiliziya yakirwamo, nibura akaba yakomeza kwitagatifuza uko ashoboye. Tubyumve neza: nta na hamwe Papa avuga ko ari mu buzima bwose bwa Kiliziya abo bashobora kwakirwamo. Kiliziya ibereho kumvisha abo bose ko ari ingingo zayo kabone n’ubwo hari bumwe mu buzima bwayo baba barateshutseho. Ibi ni byo kandi kuko nta na rimwe umwana areka kwitwa uwa ba kanaka yaba mwiza cyangwa mubi.
Papa ashimangira icyifuzo cy’abari muri Sinodi cyo kugenera ubufasha bwihariye mu rwego rw’iyogezabutumwa abatandukanye, abahukanye n’abatereranwe n’abo bari barashakanye (n. 242). Asaba cyane cyane kwita ku barenganyijwe, abashikamiwe n’ababo kubera intege nke. Yifuza ko bibaye ngombwa habaho Ibigo byunga kandi bikomora ibikomere by’aba bagize ibibazo mu rushako (Centres d’écoute, de réconciliation et de médiation, n. 242). Ni ngombwa kwegera, gutega amatwi no gukurikirana (accompagnement spirituel) abatandukanye batarishora mu rundi rushako kugira ngo bakomere kandi nibura bagerageze kuba abahamya b’ubudahemuka basezeranye: ibi babikora barera gikristu abana babyaye, bakirinda kubaraga ibibazo byabatanyije (n.245).
Mu butumwa bwayo, Kiliziya igomba kuba buri gihe ijwi n’umufasha w’abakene, abarwayi, abanyabyaha n’abanyantege nke (n. 246). Ni muri uwo murongo hakenewe iyogezabutumwa ryihariye rifasha, ryegera kandi rigahumuriza abana bavutse mu miryango y’abashanye babanye nabi cyangwa batandukanye (n. 246). Papa agaragaza ko kugoragoza no kureba agace k’ubuzima bwa Kiliziya abo batandukanye bakwakirwamo bigamije uburezi (la fonction éducative n.246). Tubyumve neza, ikigamijwe si ukubatumira ku meza matagatifu y’Ukaristiya, ni ukubafasha mu rugendo ku buryo igihe cyazagera (byaba bishobotse) ibibazo barimo bikemutse bakaba bahazwa ibyo byiza Yezu yaduhaye. Nibura Kiliziya yegereye abo babyeyi kabone n’aho baba batakibana, wenda bakorohera abana babo, bakabaraga ineza, ubworoherane kandi bakabereka Kiliziya yabafasha mu burezi bwuzuye. Abana bagomba gufashwa kubona Kiliziya nk’umuryango w’Imana wo udashobora gusenyuka.
Papa avuga iki ku bifitemo umuco wo kubana n’uwo bahuje igitsina? Mbere na mbere Papa ntahangayikishijwe n’abo ngabo, we ahera ikibazo mu mizi. Yishyira mu mwanya w’imiryango ifite abo bantu akaba abona ko ari ikibazo gikomeye kuri yo (n. 250). Papa asanga ubufasha bw’ibanze bugenewe iyo miryango ifite abana bahengamiye ku kubana n’abo bahuje igitsina, ari ukubakunda. Kiliziya ntinena kandi ntihutaza abo bazwi ku izina ry’abatinganyi. Ariko kandi na none Kiliziya ntiyemera ko iyo mibereho ari mizima. Kiliziya iba hafi ababyeyi mu gukurirana no kumurikira abana babo bagaragaza iyo myitwarire.
Twibaze: Papa se afata ate abatinganyi ugereranyije n’umuryango dusanzwe tuzi w’umugabo n’umugore? Turebe icyo avuga muri nomero ya 251: Ababana bahuje igitsina (abatinganyi: abihuza bafite igitsina kimwe) nta na hamwe umuntu yakwibeshya ngo abagereranye n’abashakanye nk’umugabo n’umugore, cyangwa ngo abe yabahuza. Ntibahwanye, ntibanagereranwa. Nta shingiro na mba (pas de fondement) yo kubahuza cyangwa kubasanisha cyangwa kubajyanisha hamwe. Umubano w’umugabo w’umugore ni wo wonyine uzwi nk’umuryango ukaba uri mu mugambi w’Imana. Bityo, ntibikwiye ko ibihugu bikize bifasha ibikennye ari uko bibitegetse kwemera iyo mico y’ubutinganyi. Papa avuga yeruye ko Kiliziya ibabazwa n’igitugu ndetse n’igitutu kiyishyirwaho aho ibihugu bikennye bifashwa ari uko bihatiwe kwemera icyitwa “umuryango” w’ababana bahuje igitsina (abatinganyi) (n. 251).
Twibaze: abarotaga ko Kiliziya yakwemera nk’umuryango cyangwa urugo abihuza bahuje igitsina babikura he? Kiliziya ntibyemera. Uretse ko nta n’ishingiro na rimwe ryatuma byemerwa haba mu mateka ya Kiliziya, aya Bibiliya cyangwa se mu nyigisho z’uruhererekane za Kiliziya. Ntibinagaragara no mu mugambi w’Imana ku Muryango (urugo).
Kiliziya izahora yigisha ko igisenya umuryango cyose kiba kirwanya umugambi w’Imana (n. 291). Ni yo mpamvu imurikiwe na Kristu, Kiliziya ihora ishakisha uburyo bwose bujyanye n’umuhamagaro wayo bwatuma abana bayo bose bagarukira Yezu Kristu. Inzira ya Kiliziya ni ukutagira n’umwe iheza mu bumwe no mu buzima bwayo. Nta n’umwe Kiliziya ishobora guciraho iteka ko byamurangiranye niba ashaka kwicuza n’umutima we wose. Umuntu ubwe ni we wica (kwiheza), akikura mu bumwe bw’abana b’Imana.
Impuhwe z’Imana ni yo nyigisho ya Kiliziya mu bihe byose isobanura ko kugeza ku munsi wa nyuma, umunyabyaha aba akinguriwe imbabazi kandi ikiganza cy ‘impuhwe z’Imana kiba kimuriho. Umuhamagaro wa Kiliziya si uguhakana umuriro utazima (ubucibwe bwa burundu) si no guca igikuba byo guhahamura abantu. Umuhamagaro wayo ni uwo gutangariza abantu bose umukiro ubagenewe muri Yezu Kristu, ko nibakira impuhwe z’Imana zigaragarije muri Yezu Kristu aribwo bazaronka umukiro uhoraho. Kiliziya ibereyeho kwambaza no kwamamaza impuhwe z’Imana kuri bose kugira ngo nibayigarukira babe abana b’Imana koko, bategereje gusangira byuzuye umurage w’ubugingo bw’iteka hamwe na Kristu. Ni yo mpavu Kiliziya ihora imeze nk’ibitaro (n.291) mu kwakira muri yo abana bayo bose (abazima, abarwaza n’abarwaye indwara zinyuranye) kandi buri wese ikamugenera ubufasha bujyanye n’uko ahagaze. Ni muri urwo rwego Papa asaba ko abashumba ba Kiliziya bakwita kuri buri wese cyane cyane abana bayo bihebye, abacumuye n’abandi babaho bihabanye n’umuhamagaro wayo, bakabavura buri wese bamugenera umuti w’ukwemera, ukwizera n’urukundo ujyanye n’uko amerewe (n. 291). Mu gushyira mu bikorwa umuhamagaro wayo, Kiliziya buri gihe ikurikiza ubu buryo: kugenza nka Kristu yigisha, itagatifuza abantu kandi ibayobora ku Mana ibigirishije impuhwe z’Imana no kwakira abashaka bose mu bumwe no mu buzima bwayo.
N’ubwo Kiliziya ikinguriwe bose kandi ishakisha bose ku bw’impuhwe z’Imana, hari abo itakwihanganira ko bayivangira: Papa ati: “Niba umuntu akoze icyaha abizi kandi abishaka, icyo cyaha kikaba kirwanya ku buryo bweruye ukwemera kwa Kiliziya, byongeye niba yihandagaza akamamaza yeruye ibinyuranye n’ibyo Kiliziya yigisha, kandi agategeka abantu kwemera ku mugaragaro iyo mibereho ye nk’uburenganzira bwe, uwo aba yikuye rwose mu bumwe bwa Kiliziya (n. 297). Umuntu wakwamamaza ko gutana kw’abashakanye ari byo byiza, ko kubana kw’abahuje ibitsina ari ibisanzwe kandi bizima, ko Kiliziya igomba kwemeza ko iyo mibereho ye na yo ari umugambi w’Imana, uyu ntazavuge ko yatumwe na Kiliziya kandi nta cyo yakwigisha muri yo”. Papa yarabisobanuye rwose, abafite umutima umurikiwe na Roho Mutagatifu yabakuye mu rujijo isi yifuza kubashyiramo.
Nyamara umuntu ubabazwa n’ibibi akora, umuntu urizwa n’uko yatanye n’uwe akongera gushaka undi cyangwa urizwa n’uko yihuza n’uwo bahuje igitsina, uyu, Kiliziya igomba kumugoragoza kandi ikagira uko imufasha mu mubano we n’Imana. Uwo ubabazwa n’intege nke ze cyangwa imibereho ye ihabanye n’ugushakwa kw’Imana afite amahirwe menshi yo kugaruka mu nzira nziza, kubabarirwa no kugira uko yagira uruhare mu bumwe bwa Kiliziya, akagira uko yasangira n’abayirimo ubuzima bwayo. Urundi rugero, umuntu watandukanye n’uwo bashakanye akongera kwihuza n’undi —kwishyingira— akubakana n’uwo wa kabiri akaremya kandi agafatanya n’uwe kurera abana neza, atandukanye na wa wundi watanye n’uwe akihuza n’undi, ejo agafata undi, agahora ahindagura ababanyi. Ibi binashyira irudubi ingaruka zikomeye ku rubyaro (n.298). Abo banambanye, bagasazana n’abo bihuje nyuma yo gusenya urugo rwa mbere ruzwi n’Imana, hari uko Kiliziya yabagoragoza, ikabakingurira amwe mu mahirwe yo kwitagatifuza muri yo. Kiliziya igomba kubafasha kwegera ubutagatifu no kubafasha kwibona uko bishoboka kose muri yo. Kiliziya ikora nk’umwigisha mwiza, ibegera, ibihanganisha, ikaba yabaha na bumwe mu butumwa butateza urujijo mu bandi (“Il faut éviter toute occasion de scandale” n.299). Ibi bivuze ko Kiliziya ifite uburyo bwinshi bwo kwakira abayo mu buzima bwayo; rero ntibivuze ko bahita bemererwa gusangira n’abandi ku meza matagatifu y’Ukaristiya. Mu bushishozi bwa Kiliziya, hari uwo yakwakira muri yo, imwemerera kugira uruhare muri Liturujiya y’indirimbo, guturisha mu Kiliziya, gushingwa umutuzo, gushaka abigishwa, kwigisha mu mashuri yayo, gusomera abandi Ijambo ry’Imana n’ibindi.
Umwanzuro
Mu kwanzura, nakwibutsa ko Papa yivugira ubwe ko ibaruwa ye, hamwe na Sinodi bitigeze bigira n’akadomo byahindura cyangwa byakura ku Mahame y’ukwemera kwa Kiliziya cyangwa ku Mategeko yayo n’ay’Imana (n.300). Umusanzu wa Papa Fransisko ujyanye n’ikenurabushyo n’iyogezabutumwa (Pastoral et évangélisation). Arashishikariza abemera bose kwivugurura no gukingura ku buryo bwose bushoboka amarembo y’impuhwe z’Imana muri Kiliziya ku bana bayo bateshutse. Ni ngombwa gushishoza hashingiwe ku Ijambo ry’Imana no ku nyigisho za Kiliziya. Ni ngombwa gukurikira amabwiriza y’Umwepiskopi Umushumba wa Diyosezi (n. 300). Ubushishozi Papa asaba mu kwegera no kwakira muri Kiliziya abanyantege nke n’abateshutse ku nshingano z’ugushyingirwa, ntibugomba na rimwe kwirengagiza Ivangili ya Kristu n’inyigisho za Kiliziya.
Mu kwakira abagize intege nke mu nshingano z’ugushyingirwa hagomba kurebwa kandi impamvu nyoroshya-cyaha cyangwa nkomeza-cyaha. Hari impamvu zimwe na zimwe zigabanya uruhare rw’umuntu mu cyaha cyangwa mu ntege nke: kutamenya, ubujiji n’ubumenyi buke, kutaburirwa, guhohoterwa, ingengabitekerezo mbi n’akamenyero (CEC 1735), uburere bubi, ubwana mu rukundo n’ibindi. Kubera ibi byose, mu guca urubanza ku kintu runaka kibi muri cyo ubwacyo, ni ngombwa gushishoza hagamijwe kurokora no kwegereza impuhwe z’Imana uwakigaragayemo (n. 301-302).
Papa asaba abashumba gushishoza no kwegera buri wese ukwe no kumutega amatwi mu bibazo yagize. Yongeraho ko amategeko ya Kiliziya areba kandi aha ubuzima buri mwana wese wayo kandi akanamufasha mu mubano we n’Imana. Ibi ntibikuraho ubufasha bwihariye ku muntu ku giti cye bitewe n’uko abayeho. Akenshi ntibikwiye gufata umuti wihariye gusa kuri kanaka ngo ugirwe uwa rusange kuri bose (on ne peut pas toujours conclure du particulier au général). Ibi ni byo Papa ashimangira muri nomero ya 304.
Papa nta na hamwe avuga ko ikibi muri cyo cyakwitwa icyiza. Ahubwo ni ukureba uruhare rwa buri wese muri cya kibi. Ikibi gikomeze kwitwa ikibi, harebwe uburyo hatabarwa uwakiguyemo. Kirazira gutana kw’abashakanye. Birazwi ko umuryango washatswe kandi ukaremwa n’Imana ari uw’umugabo n’umugore. Ibi birazwi ko umwana agomba kuvuka mu muryango w’umugabo n’umugore bazwi bahanye isakramentu ry’Ugushyingirwa imbere y’Imana muri Kiliziya kandi bagiranye isezerano muri Leta. Imana yagennye ko umubano w’umugabo n’umugore wonyine ari wo ugenura ubumwe bwa Kristu na Kiliziya kandi akaba ari wo wonyine uba umuyoboro muzima wo gutanga ubuzima no kuburera (n.292). Ni yo mpamvu nta n’umwe watanya abashakanye. Kiliziya ntitanga «divorce» (ugutandukana kw’abashakanye) n’ubwo izi ko uko gutandukana kubaho mu mategeko y’ibihugu.
Iyo umubano w’abashakanye urushaho kuzamba, Kiliziya igeregeza uburyo bwose bushoboka ikabunga. Byakwanga, ihereye ku busabe bw’abo bireba, isuzumana ubushishozi impamvu zatuma itangaza ko nta mariage (ugushyingirwa) yabaye, bityo ko icyagaragaye nka mariage, mu by’ukuri atari yo kubera impamvu runaka…Kiliziya ireba niba hatarabayeho guterura, gushuka, ikinyoma gikomeye, uburwayi bwo mu mutwe, kuba umwe afitanye n’undi isezerano nk’iryo n’ibindi. Amategeko agomba kubahirizwa no gushyirwa mu bikorwa. Ntawe uri hejuru yayo. Ariko na none niba n’ubucamanza bw’abantu bureba impamvu nkomeza-cyaha cyangwa nyoroshya-cyaha si Kiliziya ya Kristu yarushwa impuhwe n’isi. Papa akomeza ashimangira ko impuhwe no kugoragoza bitagomba gukuraho cyangwa gusimbura ubutabera (la justice) n’ukuri (la vérité) ahubwo ko bigomba kubiganishaho no kubishimangira (nn. 310-312).
Umushumba ntiyakwishimira gusa guhanisha amategeko abayateshutse. Agomba gushishoza no kureba niba hari ingingo zibohora abaguye (n. 305). Umushumba ntagomba kwereka uwagize intege nke ko byamurangiriyeho, ntanakwiriye no kumwereka ko ntacyo bitwaye kuba yaratandukiriye urumuri rw’Ivanjili. Ubushishozi ni ngombwa cyane hagamijwe mbere ya byose gukiza roho z’abantu (n. 307). Uku gushishoza ku mibereho idahwitse yaranze kanaka, nta na rimwe bigomba gupfobya inyigisho z’Ivanjili, cyangwa guhisha urumuri rwayo, cyangwa gupfobya kamere nyayo y’urugo Imana yagennye rw’umugabo n’umugore rurangwa n’urukundo, ubumwe n’ubudahemuka (n.307). Urugo rurangwa n’ubudahemuka ni rwo rugamijwe. Iyi baruwa igamije kugoragoza no gukingurira, aho bishoboka, abateshutse ku mugambi w’Imana kugira ngo babe babasha kwinjira muri iyo ntumbero no kwitagatifuza.
Iyi nyandiko isesengura “Amoris Laetitia” yateguwe kandi yegeranywa na Padiri Théophile NIYONSENGA, i Madrid/ Espagne, 19 Mata 2016.


text:
ibyagezweho mu burezi
Amashuri 2 y'ikitegererezo: GS Muhura, ES Mukono Amashuri 12 ya gahunda y'uburezi bw'imyaka 9&12 Amashuri abanza 14 Ishuri 1 ryigenga ribanza n'incukerya King Salomon Academy Ibigo 2 by'imyuga n'ubumenyi ngiro Kageyo VTC na Rutare VTC Amashuri y'incuke 21 IBYAKOZWE Gushyiraho umuyobozi kuri GS Mabare Gushyiraho abakontabure kuri GS Hunga na GS Rutoma Guhindura abayobozi ba GS Bisika, GS Bugomba, GS Nyagakizi, GS Bushyanguhe, EP Bugarura, EP Mamfu, EP Muhura. Gukora inama y'uburezi ku rwego rwa Diyosezi zihuza abayobozi b'ibigo n'abapasitori Gukora inama z'uburezi ku rwego rwa Disitiriki zihuza abapasitori n'abayobozi b'ibigo Gukora inama z'ababyeyi n'abarezi GS MUHURA GS MUHURA ni ishuri ryisumbuye ry'ikitegererezo riherereye muri Paruwasi Muhura Ishuri ubu rifite abanyeshuri 420 GS Muhura ifite icyiciro rusange n'amashami Ni ishuri ryigisha ubumenyi (Science ) Amashami: Iki kigo kiza mu bigo bya mbere gitsindisha 95-99% Inzu y'abana ibitanda ibigega IBYAKOZWE Imyigire n'imyigishirize Imyidagaduro (sport & loisir): Kugaburira abanyeshuri Kwishyura ubwishingizi bw'abanyeshuri Kwambika abanyeshuri impuzangano Imyubako y'ikikoni : kurangiza chemin Gusana Kubaka ishuri rizakira ishami rishya Ikiguzi byatwaye 65,040,362 Gukorera mu mazu ashaje: inzu y'ubuyobozi irava Kutagira inzu y'isomero (biblotheque) Kutagira ibibuga byo gukiniraho kandi dufite urubyiruko rukeneye gukina. IBIKORWA BYA 2017 Kukomeza kunoza ireme ry'imyigire n'imyigishirize Kugaburira abanyeshuri Kubaka ibyumba 2 by'amashuri Kubaka inzu y'isomero Gutangira kubaka buhorobuhoro icumbi ry'abahungu. IBIKORWA BYA 2017 Gushyiraho abashinzwe amasomo kuri GS Hunga, GS Mabale, GS Rukizi, GS Muyumbu, Gutangiza ikigega cy'uburezi Gutangiza icyumweru cy'uburezi Kwizihiza imyaka 500 y'ivugurura ry'abaporotestanti mu mashuri Gukwirakwiza BibiliyaKonera imbaraga mu bukangurambaga mu babyeyi ku kuzamura ireme ry'uburezi Gukora ibaruramibare mu mashuri Kunoza imikorere n'imikoranire ku rwego rw'ikigo, Paruwasi, na Leta Gukora inama y'uburezi ku rwego rwa Diyosezi zihuza abayobozi b'ibigo n'abapasitori Gukora inama z'uburezi ku rwego rwa Disitiriki zihuza abapasitori n'abayobozi b'ibigo Kubaka King Salomon Academy Gukora ibaruramibare mu mashuri Kunoza imikorere n'imikoranire ku rwego rw'ikigo, Paruwasi, na Leta Gukora inama y'uburezi ku rwego rwa Diyosezi zihuza abayobozi b'ibigo n'abapasitori Gukora inama z'uburezi ku rwego rwa Disitiriki zihuza abapasitori n'abayobozi b'ibigo Kubaka King Salomon Academy Kongera imbaraga hitabwaho ibigo by'imyuga n'ubumenyi ngiro Gutanga impamyabumenyi kuri Kageyo VTC na Rutare VTC Gushaka ubufatanye hagatati y'Itorero na Leta mu gucunga Kibali VTC


text:
Biturutse ku cyemezo cya Nyirubutungane Papa Fransisko, izina rya Mutagatifu Mariya Fawustina Kowalisika, Umubikira, ryashyizwe kuri Kalendari ya Litujiya ya Kiliziya Gatolika ya Roma, akazajya yibukwa kuwa 5 Ukwakira buri mwaka
primary sexual partner early in the therapeutic process. cialis online e.g. by walking on.
Ibyo byahuriranye n’umunsi Kiliziya yahimbajeho Isabukuru y’imyaka 100 Mutagatifu Papa Yohani Pawulo wa 2 amaze avutse. Mu gutangaza iryo yibukwa rya Mutagatifu Mama Fawustina kuri uwo munsi w’amateka, ni uburyo bwo kugaragaza isano abo batagatifu bombi bafitanye, ubu bakaba bari kumwe mu ihirwe ry’ijuru. Mutagatifu Mariya Fawustina, wakunze kwitwa “Intumwa y’impuhwe z’Imana”, ni Mutagatifu Papa Yohani Pawulo wa 2 watangaje ko ari Umutagatifu kuwa 30 Mata 2000.
Ni Iteka ryasinyweho n’abashinzwe ibiro bya Papa byita kuri Liturujiya Ntagatifu n’imihimbarize y’Amasakaramentu, bisabwe na Papa Fransisko. Mu ngingo zirisoza rigira riti: “Niyo mpamvu Nyirubutungane Papa Fransisko, ashingiye ku byo bamusabye no ku byifuzo by’Abashumba, Abihayimana batandukanye, ndetse no ku byifuzo by’amashyirahamwe n’Abakristu, amaze kandi kubona imbaraga zagaragajwe n’abafite ubuyoboke ku muco w’ubukristu mu kwiyambaza Impuhwe z’Imana bishingiye ku butumwa bwa Mutagatifu Mariya Fawustina mu bice bitandukanye by’isi, ategetse ko izina rya Mutagatifu Mariya Fawustina (Helena) Kowalisika, Umubikira, ryandikwa muri Kalendari rusange ya Roma kandi iyibukwa rye, ridategetswe (Mémoire facultative), rikajya rihimbazwa na bose kuwa 5 Ukwakira.
Uwo munsi mushya wibukwa ugomba kwandikwa muri Kalendari zose no mu bitabo bya Liturujiya, kugira ngo uhimbazwe mu Misa no mu Masengesho ya Liturujiya aherekeza umunsi, mu kubahiriza inyandiko za liturujiya zijyanye n’iri Teka zigomba guhindurwa mu ndimi, zikemezwa, kandi, nyuma y’uko zemejwe n’uru rwego, zikazatangazwa n’Inama z’Abepiskopi”.
1. Icyubahiro cyo gushyirwa kuri Kalendari rusange ya Liturujiya ya Roma
Kalendari rusange ya Liturujiya ya Roma (Calendarium romanum generale) igaragaza amatariki y’iminsi mikuru ikomeye ya Liturujiya (Solennités), iminsi mikuru isanzwe (Fêtes), iminsi yibukwa ku buryo butegetswe (Mémoires obligatoires) n’iminsi ishobora kwibukwa (Mémoires facultatives) mu mihango ya Liturujiya. Iyo mihango ya Liturujiya ishobora kuba ishingiye ku itariki runaka idahinduka, cyangwa ikaba ishingiye ku munsi wihariye w’iminsi y’imibyizi, cyangwa na none bitewe n’itariki y’umunsi mukuru wa Pasika. Kalendari rusange ya Liturujiya ya Roma iba irimo gusa imihimbazo ya Liturujiya, igomba kubahirizwa muri Liturujiya ya Kiliziya mu bihugu byose by’isi.
Kalendari rusange nshya ya Liturujiya ya Roma yatangajwe n’inyandiko yitwa “Iyobera rya Pasika” (Motu proprio Mysterii Paschalis), yatangajwe na Mutagatifu Papa Pawulo wa 6, kuwa 14 Gashyantare 1969, bitewe n’impinduka zari zaragiwe ziterwa n’abandi batagatifu bari baragiye biyongera muri mu Gitabo cya Misa.
Umunsi wibukwa, muri Kalendari ya Liturujiya uza nyuma y’iminsi mikuru ikomeye n’iminsi mikuru isanzwe. Ni umunsi uhimbazwa bikurikije umutagatifu wibukwa nk’uko igitabo cy’ihimbazwa ry’abatagatifu kibigaragaza, mu minsi ya Liturujiya igenewe abatagatifu ku matariki adahinduka ari muri Kalendari ya Liturujiya. Liturujiya ibaha umwanya mu Gitambo cya Misa ndetse no mu Masengesho aherekeza umunsi. Bavuga umunsi wibukwa ku buryo butegetswe, kugira ngo bawutandukanye n’umunsi ushobora wibukwa, bivuga ko uwo mutagatifu ashobora kwibukwa mu masengesho cyangwa mu Misa bitewe n’uko byafasha ikoraniro ry’abakristu. Uyu munsi mukuru wa Mutagatifu Mariya Fawustina rero ni umunsi uzajya wibukwa kuwa 5 Ukwakira.
Umubare w’Abatagatifu bafata umwanya muri Kalendari rusange ya Roma, ikurikizwa na Kiliziya yose, ugenwa na Kiliziya, maze abandi bose bagahimbazwa ku munsi mukuru w’abatagatifu bose uba kuwa 1 Ugushyingo . Abatagatifu bahabwa urubuga muri Karendari ya Liturujiya ni abo mu bihe byose, mu bihugu byose, mu ndimi zose no mu nzego zose, bitewe n’akamaro Kilkiziya ibona ko byagirira umuryango w’Imana. Ibyo bikagaragaza ihame ry’uko Kiliziya ari Gatolika (Universelle). Abatagatifu ba Kiliziya si ko bose bari ku rutonde rwa Kalendari rusange ya Liturujiya; bamwe bari muri Kalendari bwite ya za Diyosezi, muri za Kiliziya za buri gihugu, uturere cyangwa imiryango y’Abihayimana, bitewe n’agaciro uwo Mutagatifu afite muri ako gace.
2. Ubuzima bwa Mutagatifu Mariya Fawustina Kowalisika
Mutagatifu Mariya Fawusitina Kowalisika, Intumwa y’impuhwe z’Imana, niwe Nyagasani Yezu Kristu yanyujijeho ubutumwa bw’Impuhwe z’Imana, ngo abugeze ku batuye isi bose, ndetse anababere urugero rw’uguhinduka nyako, mu kwemera Imana ndetse no mu kwiyambaza Impuhwe zayo no kuzigirira n’abandi.
Mama Fawusitina yavutse ku wa 25 Kanama 1905 mu gihugu cya Polonye i Gologowici (Glogowiec), atabaruka kuwa 5 Ukwakira 1938, afite imyaka 33. Mama Fawustina, wari ufite amazina ya Helena Kowalisika, yari umwana wa gatatu wa Mariyana na Sitanisilasi bari abahinzi-borozi, bo mu cyaro cy’ahitwa Głogowici muri Polonye.
Helena Kowalisika wabatijwe nyuma y’iminsi 2 gusa avutse. Kuva mu bwana bwe, yaranzwe no gukunda gusenga, kwihangana, kubaha no kugirira impuhwe abababaye bose.
Ku myaka icyenda, yahawe Isakaramentu ritagatifu ry’Ukaristiya, yiyumvamo ko yakiriye Nyagasani mu buzima bwe. Mu mashuri yize, ntiyarengeje imyaka itatu. Amaze kuba umwangavu, yavuye mu muryango we, ajya gushaka akazi kugira ngo afashe iwabo kubaho.
Ku myaka irindwi gusa, yari yaratangiye kwiyumvamo umuhamagaro wo kwiyegurira Imana ariko ababyeyi be ntibabimukundira. Mu kuzirikana ububabare Yezu Kristu yagize, yafashe icyemezo cyo kujya i Varisoviya, n’ubwo ababyeyi be batabyemeraga, mu gushakashaka uko yakwiyegurira Imana.
Amaze kugerageza kwinjira mu miryango y’Abihayimana, itabimwemerera, yaje kwinjira, kuwa 1 Kanama 1925, mu muryango w’Ababikira bisunze Umwamikazi w’impuhwe (Congrégation des Sœurs de Notre Dame de la Miséricorde), afite imyaka 20; maze akora amasezerano yo kwiyegurira Imana kuwa 30 Mata 1926.
Amaze kuba umubikira, yahawe izina rya Mama Fawusitina, aho yamaze mu kigo cy’abo Babikira imyaka 13, akora akazi kerekeranye no gutunganya ibiribwa, gutunganya ubusitani ndetse yakira kandi akita ku bashyitsi bagendereraga urugo rwabo.
Ubuzima bwe bwa gikristu bwari bushingiye ku Mpuhwe z’Imana, aho yahimbazaga kandi akazirikana Ijambo ry’Imana buri munsi. Uko kumenya no kwiyambaza ibitangaza by’Impuhwe z’Imana, byamufashije kurushaho kumva ari umwana w’Imana ukunzwe kandi yiyemeza kugirira abandi impuhwe.
Mama Fawusitina yaranzwe no kuba indahemuka, akunda Kiliziya cyane nk’umubyeyi we ndetse nk’umubiri utangaje wa Kristu. Mu nshingano zitoroshye yari afite muri Kiliziya, yiyambaje cyane impuhwe z’Imana kugira ngo roho zazimiye zigaruke. Mu byifuzo bye kandi akurikije urugero rwa Kristu, na we yitanzeho igitambo. Mu buzima bwe bwa gikristu, yaranzwe no gukunda Ukarisitiya cyane ndetse n’umubyeyi Bikira Mariya, Umwamikazi w’impuhwe.
Igihe cyose yamaze muri uwo muryango w’Abihayimana, yagaragaje ingabire zidasanzwe yari afite : kuvugana n’Imana, kumenya ibizaba, kugira igihe yumva ububabare bwa Kristu, kuba yamenya ibintu birimo kubera ahantu habiri hatandukanye icyarimwe, kumenya ibyo abandi batekereza, guhanura, no kwirundurira burundu muri Nyagasani. Yasabanaga mu buryo bwimbitse na Nyagasani, Bikira Mariya,.. Ibintu bidasanzwe. Ubuzima yabayemo, abo babanaga ntabwo babwumvaga kuko bwari budasanzwe.
Mu 1968, i Roma, niho hatangijwe urubanza rwo kumugira umuhire, rusozwa mu kuboza 1992, maze Mama Fawusitina Kowalska ashyirwa mu rwego rw’Abahire kuwa 18 Mata 1993, ku rubuga rwa Mutagatifu Petero Intumwa. Mama Fawustina Kowalisika ashyirwa mu rwego rw’Abatagatifu ku wa 30 Mata 2000 na Mutagatifu Yohani Pawulo wa II, mu Gitambo cya Misa cyatuwe ku Cyumweru cya 2 cya Pasika, aho Mutagatifu Papa Yohani Pawulo wa 2 yahise atangaza ko icyo Cyumweru kizajya kizihizwa nk’Icyumweru cy’Impuhwe z’Imana.
3. Ubutumwa Yezu Kristu yahaye Mama Mariya Fawustina
Yezu Kristu yahishuriye Mama Fawusitina ubutumwa yifuza ko asohoza, kandi agatangariza isi, kugira ngo abantu bamenye kandi biyambaze Impuhwe z’Imana. Ubwo butumwa bukubiye mu ngingo eshatu :
- Kumenyesha abantu no kagaragariza isi Impuhwe z’Imana, ashingiye ku Ijambo ry’Imana no ku rukundo rw’Imana.
- Kwiyambaza Impuhwe z’Imana asabira isi yose, cyane cyane abanyabyaha, yifashishije uburyo bworoshye aribwo :
– Kubaha Ishusho ya Yezu Nyirimpuhwe yanditseho “Yezu ndakwizera”,
– Kwizihiza Umunsi mukuru w’impuhwe z’Imana, Yezu yasabye ko uba ku cyumweru cya 2 cya Pasika,
– Kuvuga Ishapule y’Impuhwe z’Imana n’isengesho ryo ku isaha ya cyenda, isaha y’Impuhwe z’Imana.
- Gukora ibikorwa by’Impuhwe z’Imana no kugaragariza abandi urukundo n’Impuhwe by’Imana.
Ubundi butumwa, Yezu Kristu yamuhaye, ni ubwo gushinga umuryango wiyambaza impuhwe z’Imana, ugomba gukwira hirya no hino ku isi, ndetse ugatoza abantu kwiyambaza no kwiringira impuhwe z’Imana, nk’uko Mama Fawusitina abivuga mu Kanyamakuru (Petit Journal de Sainte Faustine). Iyo nzira ni iyo kwizera no kwiringira Nyagasani, nk’uko umwana yizera umubyeyi we, mu gukora ugushaka kw’Imana, kandi no kugirira impuhwe abandi. Ubu ku isi, uwo “MURYANGO W’IMPUHWE Z’IMANA”, umaze kugira abantu benshi bawurimo : Abihayimana, abalayiki mu ngeri zitandukanye z’abantu, abana, urubyiruko n’abakuru…
Ubutumwa bwe bukubiye mu “Kanyamakuru ka Mama Fawusitina” (Petit Journal de Sainte Faustine), gakusanyirijwemo ibiri mu dukaye tw’ibyo Yezu Kristu yagiye amuhishurira, udukaye yari yaragiye yandikamo ibyifuzo bya Yezu Kristu, amabanga yamuhishuriye ku mpuhwe ze, ndetse n’ubumwe afitanye na Nyagasani Yezu Kristu.
Ako kanyamakuru katumye abantu babasha kumenya imvo n’imvano yo kwiyambaza Impuhwe z’Imana. Ni Akanyamakuru kahinduwe mu ndimi zitandukanye: igifaransa, icyongereza, ikidage, igitaliyani, icyesipanyoli, igiporututgali, ikirusiya, igihongiriya, igiceke n’igisolovaki, ndetse kahinduwe no mu kinyarwanda.
Mutagatifu Mariya Fawustina udusabire !
Ibyifashijwe:
- Urubuga rwa Vatikani: www.vatican.va
- Ibinyamakuru bya Kiliziya: www.vaticannews.va ; www.zenit.org
- Inyandiko za Kiliziya: Iteka ry’urugaga rwa Papa rushinzwe Liturujiya Ntagatifu n’imihimbarize y’Amasakaramentu ryasohotse kuwa 18 Gicurasi 2020
Padiri Dieudonné UWAMAHORO
Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo


text:
Gisagara: Bishimiye iterambere bagezeho bakesha gahunda zibafasha guhindura imyumvire
Abatuye mu Kagari ka Nyabisagara mu Murenge wa Mukindo mu Karere ka Gisagara, bavuga ko batangiye kwiyumvamo iterambere babikesha gahunda zibafasha guhindura imyumvire.
Izi gahunda bazifashwamo n’umuryango Croix Rouge kuva mu mwaka wa 2020, kandi zibanda ahanini ku kubatoza kugira isuku, kwibumbira mu matsinda yo kubitsa no kugurizanya, ndetse no gutanga amatungo magufi n’amaremare.
Jean Paul Ndagijimana ni umwe muri bo, wahawe inka yagenewe itsinda abarizwamo, akemeza ko izamugeza ku iterambere.
Agira ati “Croix Rouge yaraje, batwigisha ibintu bigendanye n’isuku n’isukura n’ibindi byinshi, kandi ababikurikije byabagiriye akamaro. Agatara k’amasahane, kandagirukarabe, umugozi w’imyenda, akarima k’igikoni, ni byinshi.”
Yungamo ati “Byanga byakunda ejo hazaza mfite iterambere, kuko iyi nka bampaye ntizampfira ubusa. Izishyurira umwana wanjye asohoke amashuri, ubu ageze mu mwaka wa 4.”
Joséphine Niyodusenga, na we yahawe inka, ariko yiguriye n’ingurube ayikesha amafaranga yakuye mu itsinda.
Agira ati “Croix Rouge yasanze nta tungo ngira, mpinga umurima nta fumbire sineze. Ariko ndizera ko umusaruro ugiye kwiyongera kubera ko ifumbire nayibonye. Ingurube na yo urebye byaziye rimwe.”
Umunyamabanga Nshingwabikorwa w’Umurenge wa Mukindo, Jérôme Tumusifu, ashima umuryango Croix Rouge waje kubafasha guteza imbere abaturage bo mu Murenge ayobora, agashima by’umwihariko inka 16 bahatanze kuko zizabafasha kugera vuba ku ntego y’inka kuri buri muryango mu Karere ka Gisagara bihaye.
Ati “Urumva ko baje kudushyigikira mu mwihariko w’Akarere ka Gisagara. Mu by’ukuri, itungo turibonamo amafaranga, turibonamo iterambere ry’ubuhinzi, kuko ufite itungo n’utarifite ntibasarura kimwe. Itungo ni izingiro ry’ubukungu.”
Akagari ka Nyabisagara kagizwe n’imidugudu 12, ariko iyi gahunda ya Croix Rouge irimo gukorerwa muri itanu, ku baturage 913 ku bagera ku 2014 bagize akagari kose. Gitifu Tumusifu yifuza ko yagezwa no mu yindi midugudu isigaye.
Abagenerwabikorwa bakorera mu matsinda 16 bahuriramo bakazigama, ari na yo anyuzwamo ubutumwa bubafasha mu iterambere.
Kugeza ubu amatungo yamaze gutangwa ni inka 16 n’ihene 120, kandi harimo gutangwa n’ingurube zizagera ku 142.
Ku cyifuzo cy’uko iyi gahunda yagezwa mu Kagari ka Nyabisagara kose, Guillaume Sebaganwa uhagarariye Intara y’Amajyepfo muri Komite nyobozi ya Croix Rouge mu Rwanda, avuga ko iyi gahunda nisozwa muri 2024, bazareba icyakorwa, binaturutse ku bushobozi buzaba buhari, cyane ko iyi barikuyifashwamo na Croix Rouge yo mu gihugu cy’u Buyapani.


text:
Mu Rwanda ibyafatwaga nk’ibyangiza ibidukikije bisigaye bibyazwa umusaruro
Ibyafatwaga nk’ibyangiza ibidukikije mu Rwanda, bamwe basigaye babibyazamo umusaruro, bikabafasha kwiteza imbere, ari nako barushaho kwirinda gukora ibikorwa bibangamira ibidukikije kuko bibangamira imibereho ya muntu.
Ubwo mu Rwanda hizihizwaga umunsi mpuzamahanga w’ibidukikije tariki 03 Kamena 2022, hahembwe imishinga ine y’urubyiruko n’abagore, irimo uwo gukora amakaro mu macupa ya pulasitike n’amasashe, uwo gukora ibikoresho byifashishwa mu kunoza isuku y’abagore n’abakobwa igihe bari mu mihango, uw’ubuhinzi n’ubworozi bukorwa mu buryo bwo kurengera ibidukikije hamwe n’iyindi.
Imishinga ibiri ya mbere yahawe igihembo cy’amafaranga y’u Rwanda angana na miliyoni zirindwi, mu gihe indi ibiri na yo yahawe amafaranga y’u Rwanda angana na miliyoni eshanu.
Umuyobozi wa Civil Engineering Company, Beata Siborurema, avuga ko uretse kuba umushinga we ari uwo kurengera ibidukikije, ariko unatanga akazi ku rubyiruko ndetse no ku Banyarwanda muri rusange.
Ati “Ni umushinga wo gukusanya pulasitike zagiye zikoreshwa bakazijugunya, cyane cyane zimwe zikoreshwa inshuro imwe gusa zikajugunywa, noneho tukazitunganya tukazikuramo amakaro yubakishwa, ndetse tukanayakoresha n’utumeza, n’intebe, kugira ngo iterambere rikomeze kugerwaho”.
Saidat Murorunkwere na we ni umwe mu bahembwe, avuga ko bya bintu abantu babona nk’ibidafite umumaro, yaba hano ku isi ndetse no mu mahanga, ari byo babyazamo umusaruro.
Ati “Dukoresha amacupa ya pulasitike, tugakoresha impapuro zino twandikaho, zaba izanditseho ndetse n’izitanditseho, tubikoramo imitako itandukanye, iyo mu nzu, iyo kwambara, inigi, amaherena, n’amasahane umuntu ashobora kuriraho ibiryo, mu rwego rwo kubibyaza umusaruro aho kugira ngo tubijugunye, bijye kwangiza ibidukikije, twe twirirwa tubitoragura”.
Bimwe mu bikorwa byangiza ibidukikije byibasiye u Rwanda birimo, gutema ibiti cyangwa amashyamba adakuze, guhumanya ikirere hatwikwa imyanda cyangwa ibiyorero, kudasuzumisha ibinyabiziga ku gihe, inganda zirenga ku mabwiriza y’ubuziranenge.
Ibindi ni nko kwangiza ibishanga hamenwamo imyanda cyangwa bigaturwamo, gukora ubuhinzi butita ku bidukikije, ubucukuzi bukorwa mu kajagari no mu buryo butarambye, no kudacunga amazi neza akaba yatwara ubutaka.
Mu butumwa yatanze, Minisitiri w’Ibidukikije, Dr Jeanne d’Arc Mujawamariya, yavuze ko isi abantu batuye ari yo yonyine bakuraho umutungo kamere ubafasha mu buzima bwa buri munsi, bityo ko uramutse ufashwe neza byabafasha kurushaho kugira ubuzima bwiza.
Umuyobozi Mukuru w’ikigo gishinzwe kurengera ibidukikije (REMA) Juliette Kabera, avuga ko kuba hari abasigaye babona ibidukikije nk’isoko y’umurimo ari intambwe nziza imaze guterwa kandi yo kwishimira.
Ati “Twabonye abantu bakora amakaro bayakuye muri pulasitike, abandi bakura amarebe mu biyaga bagakuramo imyenda, aho bakorera ibintu by’ubugeni byo gushushanya n’ibindi, icyo ni cyo kidushimisha kurusha ibindi, kubona ibidukikije biva mu magambo muri politike, mu mategeko, mu nyigo, bikaba byarageze mu bantu babibonamo isoko y’umurimo”.
Ibitekerezo ( 1 )
ABA Bantu bafite imishinga myiza rwose,ariko umuntu UBA wanditse inkuru numvaga byaba byiza agiye ashyiraho ukuntu ABA Bantu babineka kugirango umuntu Abe yabateza imbere
Murakoze


text:
Kera hari abagabo bavugaga ko imineke ari iy’abana!Sinzi niba ari uko bari bazi neza ko ifitiye akamaro umubiri maze bakayiharira abato bagikeneye gukura.Bibaye ari byo kandi, cyaba ari igikorwa cyiza kigaragaza ukwigomwa kw’ababyeyi.
Nanone burya impamvu abana na bo bakunda imineke si iyindi ni uko ikungahaye ku ntungamubiri nyinshi zinyuranye, umubiri wacu ukenera mu bihe bikomeye by’ubuzima,ariko cyane cyane mu bihe nk’ iby’izuba n’impeshyi(été).
Si iy’abana gusa
Abahanga mu by’imirire(nutritionnistes)bemeza ko gufata umuneke kuri buri funguro bituma umubiri ubasha gukora intungamubiri yitwa « sérotonine » ituma umuntu arushaho kumererwa neza(relaxant)kandi ikamurinda umwaga-munaniro(dépression).
Ikindi ni uko ngo umuneke ukize kuri potassium ifasha ubwonko kubona umwuka(oxygène au cerveau)no guhugukirwa(concentration)ku buryo umuntu yoroherwa no gusoma cyangwa kureba(pupilles plus alertes).
Si ibyo gusa kuko ukungahaye no ku yindi ntungamubiri yitwa Fer ifasha mu ivura ry’amaraso igihe umuntu yakomeretse(contre l’anémie).Naho vitamini B iwuzuyemo ituma umuntu adafatwa n’umunabi bya hato na hato(contre la nervosité).
Akamaro k’imineke rero ntawakava imuzi.Birashoboka ko nawe uzi impamvu zituma ukunda uwo muneke ku buryo utakiwuharira abana gusa.Ngaho zisangize abandi basomyi!
By P.B


text:
Abadozi n’abanyamideri bateza imbere umwambaro w’igitenge barategura imurikagurisha n’igitaramo bizarangwa n’umwambaro w’igitenge.
Muri Car Free Zone mu Mujyi wa Kigali ku wa 18 Gashyantare 2017, hateganyijwe Imurikagurisha rizasozwa no kumurika imideri ikozwe mu bitenge aho buri wese uzaryitabira by’umwihariko azaba yambaye umwenda udozwe mu gitenge.
Ku bufatanye bwa Business Magazine n’abadozi ndetse n’abanyamideri b’igitenge bazaba bakoraniye mu Mujyi wa Kigali, uwo munsi uzaba waranzwe na Made in Rwanda, buri wese mu rwego rwe.
Usanase Jane, umuyobozi wa More than Sparrows & Abihanganye ni umwari wigisha kudoda, abimazemo imyaka ine. Afite abagore bagera kuri 30 yakuye mu muhanda ubu ni abanyamwuga, ni abadozi bakomeye, avuga ko ibikorerwa mu Rwanda ku bwe bidahenze ahubwo hahenze imyumvire ya bamwe bavuga ko ibikorwa n’Abanyarwanda bidakomeye bakirukankira ibikorerwa mu mahanga na caguwa.
Agira ati “Hahenze imyumvire naho ubundi ibyo dukora ntibihenda, birahendutse, ahubwo abazi akamaro kabyo ni abanyamahanga; uretse ko nanone dukoze ibyiza kurushaho byakundwa kandi bikadutunga.”
Usanase akomeza avuga ko amasoko menshi afite ari ayo ahabwa n’abanyamahanga usanga abashaka kwambara imyenda y’ibitenge b’abanyarwanda ari bake ariko yihaye intego yo kwambika abantu bo mu ngeri zose ku buryo buri wese uko yifite abona umwenda udoze mu gitenge.
Ngendahayo Aimable, Umuyobozi wa Business Magazine akaba n’umwe mu bateguye umunsi w’igitenge “Kitenge Dress Code Dinner” avuga ko guteza imbere ibikorerwa mu Rwanda ari ugukorera hamwe kandi Made in Rwanda idakwiye kureberwa mu ishusho y’umuntu umwe.
Agira ati “Turashaka kwereka Abanyarwanda bose ko ibikorerwa mu Rwanda bakwiye kubyibonamo, ushaka kumenya ko ibikorerwa mu Rwanda bidahenze azitabire imurikagurisha, buri wese ku rwego rwe azisangamo.”
Ku munsi wa Kitenge Dress Code Dinner hateganyijwe imurikagurisha rizatangira saa yine za mugitondo (10:00) rigeze saa kumi n’imwe z’umugoroba (17:00), risozwe no kwerekana imideri ikoze mu bitenge ndetse no gusabana. Kwinjira muri uwo mugoroba ni amafaranga ibihumbi icumi (10,000Frw) bikubiyemo icyo kurya n’icyo kunywa.
Panorama


text:
Ishyaka riharanira demokarasi no kurengera ibidukikije mu Rwanda [Democratic Green Party] ryatangaje ubushakashatsi rimaze amezi asaga 6 rikora ku kwangirika k’ikibaya cy’uruzi rwa Nili by’umwihariko mu kibaya cya Nyabarongo.
Mu kumurika ubu bushakashatsi,Ishyaka Democratic Green Party of Rwanda [DGPR] ryavuze ko igitera guhumana k’umugezi wa Nyabarongo harimo imyanda iva mu ngo zo hirya no hino mu mujyi wa Kigali ingana na 47,8 ku ijana, ubuhinzi budakoze ku buryo burwanya isuri bufite 24,4 ku ijana, ibivuye mu magaraje bingana na 17,8 ku ijana mu gihe mu bitewe n’ubucukuzi bw’amabuye y’agaciro bingana na 10%.
Nkuko Umushakashatsi wa DGPR, Dr Gashumba Damascene wari uhagarariye ubu bushakashatsi yabitangarije itangazamakuru,muri ubu bushakashatsi bwabo bageze ku bantu 90 baturiye kiriya kibaya cya Nyabarongo,abakora mu magaraje ndetse n’ibigo bya leta bitandukanye bifata ibyemezo.
Yavuze ko kuba umugezi wa Nyabugogo wangizwa cyane bitera ibibazo byinshi ati “Ingaruka nuko iyo amazi yahumanye ahinduka adashobora gukoreshwa akagira ingaruka yaba mu buzima bw’amatungo n’abantu.Twasanze abantu bandura indwara ziterwa n’ihumana ry’ariya mazi 80%, gupfa kw’amafi ndetse n’ibindi binyabuzima biba mu mazi bingana na 15,6 ku ijana, bigatera n’inzara kuko abantu batejeje neza 2,2 ku ijana. Hari n’abagize ibibazo umusaruro w’amatungo wabo uragabanuka.
Yavuze ko ibyo basaba abaturage ari “kubahiriza amabwiriza n’amategeko bahabwa” na Leta mu kurinda kwangiza ibidukikije kuko iyo byangiritse n’ikirere gihumana bigatera ibibazo byinshi.
Umuyobozi w’Ishyaka Riharanira Demokarasi no Kurengera Ibidukikije, Dr.Habineza Frank, yavuze ko nyuma y’ubu bushakashatsi, hagiye kubaho igikorwa cyo kubushyikiriza abo bureba ndetse hagakorwa ubuvugizi mu rwego rwo kureba uko habungabungwa kiriya kibaya cya Nyabarongo.
Yagize ati “Amategeko ya Leta arahari arimo ko abantu batagomba guhinga hafi y’’umugezi cyangwa ikiyaga. Ikintu cya mbere twasaba nuko abayobozi b’inzego zibanze bagomba gushishikariza abaturage kubahiriza amabwiriza nayo mategeko.Igihe batayubahirije inzego zibanze zihaguruke babishyiremo imbaraga bishobore kubahirizwa.
Bariya bafite amagaraje n’inganda bafata imyanda bakayijugunya muri za ruhurura bikajya muri Nyabugogo nabo REMA n’urwego rushinzwe ubuziranenge zijye zireba ngo “imyanda iva aha igarukira he, ijya he?.”
Yakomeje avuga ko imyanda iva mu mujyi wa Kigali igomba kugira aho ijya hakwiriye ndetse ko kugeza ubu nta kirakorwa ngo iryo kusanyirizo ry’imyanda rishyirweho.
Yaba abakoze ubushakashatsi na Dr Frank Habineza bavuze ko ikimoteri cya Nduba kijyanwamo imyanda y’umujyi wa Kigali gikwiriye kwitabwaho bihagije kuko iyo imvura iguye hari imyanda ikimenwamo isubira muri kiriya kibaya cya Nyabarongo ikigahumanya cyane ko imyinshi mu myanda ibayo ari itabora.
Mu baturage babajijwe, 50% bavuze ko kuba kiriya kibaya cya Nyabarongo cyakwitabwaho cyane ntacyo bibabwiye, 20% bumva ko nta mishanga yacyo ihari mu gihe 1,1 % ariwe wagaragaje ko ahangayikishijwe no guhumana kwa kiriya kibaya.
Bagarutse kandi ku kibazo cyaba rwiyemezamirimo batubahiriza amasezerano bagirana na Leta mu kwita ku bidukikije aho biyemeza kuzabirinda ariko imyanda ituruka mu nganda zabo no mu magaraje ntibayiteho ikajya kwangiza ikibaya cya Nyabarongo ari naho DGPR yasabye ko amategeko n’amabwiriza byakubahirizwa.
Dr. Gashumba Damascene yavuze ko mu bushakashatsi bakoze,basanze Komite zishinzwe kwita ku bidukikije mu turere zidakora kuko uturere twatanze raporo y’uko ibidukikije bibungabungwa ari 2 gusa muri 30.
Ishyaka rya Democratic Green Party of Rwanda rivuga ko Abanyarwanda bagakwiriye gukangurirwa biruseho kwita ku bidukikije bahereye ku myanda iva mu ngo zabo aho bakwiriye gutandukanya ibora n’itabora bitabaye ngombwa ko bikorwa n’abashinzwe kuyitwara.
Nyabarongo igize igice kinini cy’amazi yose y’u Rwanda uheruye ku isoko yo muri Nyungwe ikamanuka ikagera muri Rweru, ikaba Akanyaru hanyuma ikaza gusohoka yabaye Akagera nako kakajya muri Victoria nyuma akaba Nili.
Source: "Amategeko n’amabwiriza niyubahirizwe kugira ngo habungabungwe ikibaya cya Nyabarongo”-Democratic Green Party of Rwanda (umuryango.rw)


text:
Umuhanzikazi Alyn Sano yacyuriye uwahoze arumukunzi we wananiwe kumuha ibyishimo
Sano yatunguranye acyurira umusore baherutse gutandukana ko atajyaga amuhaza mu buriri, mu magambo yavuze abinyujije mu ndirimbo ye nshya ‘Fake Gee’ yamaze gusohora mu buryo bw’amajwi.
Mu gitero cya kabiri cy’iyi ndirimbo ye nshya, Alyn Sano hari aho avuga ko n’ubusanzwe atari umusore wari usanzwe umuhaza mu buriri.Mu magambo ye, Alyn Sano yagize ati “Reka nguhe Ikinyarwanda, uteka ibyo utazi guhisha…”Aya magambo yumvikana nk’acyurira umusore bakundanaga wamubeshye urukundo, bikarangira amubabaje.Ubwo yari abajijwe niba koko iyi ndirimbo ari inkuru mpamo ye, Alyn Sano yavuze ko ari iyo yanditse ashingiye ku nkuru mpamo y’ibyamubayeho nubwo ari ibintu binaba ku bandi bakobwa benshi.
Alyn San yagize Ati “Urebye ibintu naririmbye ni ibintu bisanzwe, navuga ko ari inkuru mpamo y’umusore twakundanye ntari buze kuvuga ngo ninde cyangwa twakundanye ryari na ryari kuko abanzi bahita bamumenya, gusa ni we mba mbwira. Ariko kandi ni inkuru zikunze kubaho uganiriye n’abakobwa benshi wasanga hari abasore babatesheje igihe mu rukundo.”
Iyi ndirimbo nubwo amashusho yayo atarasohoka, ni yo amaze iminsi aca ibintu ku mbuga nkoranyambaga aho uyu mukobwa agaragara arigata ku mutsima ‘Cake’ ukoze mu isura y’igitsina cy’umugabo.


text:
Abaturage bambara ubusa mu busitani (nudists) basabiye ingurube y’ishyamba kuraswa nyuma y’uko isagariye umwe muri bo arimo yota akazuba, ikamushikuza igikapu cye kirimo mudasobwa igendanwa n’imyambaro ye.
Abambara ubusa bagaragaje impungenge baterwa n’inyamaswa zibasagarira iyo bari mu bwisanzure bwabo
Ni nyuma yaho abaturage benshi bari bambaye ubusa bari bahuriye ku kiyaga cya Teufelessee giherereye mu Budage bakunze gusura, aho bose baba bambaye ubusa bota izuba, bafata amafunguro n’ibyo kunywa maze ingurube yitwa Elsa ikabatera.
Umuyobozi ushinzwe ako gace karimo ikiyaga mu kigo gishinzwe amashyamba Katja Kammer yatangarije ikinyamakuru The Guardian ko ubusanzwe izo ngurube z’ishyamba zibana n’abantu neza kandi zatojwe kutabasagarira cyangwa kuba zabica.
Icyakora iyo ngurube yo ngo yarenze ku mategeko ayigenga ari yo mpamvu abo bambara ubusa bakoraniye imbere y’ibiro by’iyo parike bigaragambya basaba ko yaraswa cyangwa igakurwa muri iryo shyamba kuko ishobora no kwica umuntu.
Bamwe mu bambara ubusa bota akazuba muri ako gace bavuga ko ubusanzwe izo ngurube zitajyaga zibasagarira ahubwo ziba zishakira ibyo kurya bataye hasi cyangwa basigaje.
Abaturage bagera ku bihumbi birindwi ni bo bamaze gusinya ku busabe bw’uko iyo ngurube na ngenzi zayo zari ziyiherekeje zikurwa muri iryo shyamba cyangwa zikaraswa.
Iyi nkuru kandi ivuga ko uwo mugabo w’imyaka 54 yagize amahirwe yongera gusubirana igikapu cye cyarimo imyenda ye, ibikoresho bye bwite n’iby’akazi.
Kimwe mu byateye impungenge aba baturage ni uko mu mwaka wa 2015, ingurube y’ishyamba yishe mugenzi wabo wambara ubusa wari umusaza w’imyaka 77 y’amavuko.
Hagati aho ariko abarengera uburenganzira bw’inyamaswa z’ishyamba bo ntibashyigikiye ko izo ngurube zicwa.
2,360 total views, 1 views today


text:
Mu gihe bikunze kumvikana ko hari bamwe mu baganga bavura abarwayi nabi rimwe na rimwe bikaba byabaviramo uburwayi bwa burundu cyangwa se urupfu, hari abaturage bibaza uko uwamuganga arenganurwa mu buryo bw’amategeko.
Ese iyi ngingo ministeri y’ubuzima iyivugaho iki?, ese ni ayahe mategeko arengera umurwayi wahuye n’icyo kibazo?
Mu byumweru bitatu bishize nibwo Radio&TV10 yakoze inkuru ya Bizimana Reverien n’Uwimana Gratia, ni umwe mu miryango yahuye n’iki kibazo, aba kuva babyara umwana wabo mu myaka 6 ishize ,uyu mwana aracyagaragara nk’uruhinja, na gice na kimwe cy’umubiri we gikora neza, yihorera mu byuma byo kwa muganga.
Bizimana Reverien yaggarutse ku kibazo cy’umugore we agira ati”Umugore wanjye yagiye kubyara umuganga ntiyapima ibiro umwana agomba kuvukana birangira bamukanze umutwe ku buryo yavukanye ikibazo amaranye imyaka itandatu, ingingo ze zose ntizikora muri make yiberaho aracyameze nk’uruhinja kuva avuka”
Aba bahuje ikibazo na Mutavunika Drocelle nawe yamaze kubyara agahita aba palarize umubiri wose aho kugeza ubu imyaka ibaye ibiri abayeho muri ubwo buzima , kurya arira muri sonde , cyo kimwe no guhumeka ahumekera mu kuma kamucometse mu ijosi dore ko imyanya ye y’ubuhumekeero yangiritse.
Bizimana Reverien arwaje umugore we wagize ikibazo gikomeye akimara kwibaruka
Kazige Bahati nawe yasobanuye ikibazo yahuye nacyo agira ati”Umugore wanjye yabaye gutya akimara kubyara, byaturutse kuburangare bwa muganga ngo wamubzae nabi ,bituma ajya muri coma nayo yayivuyemo, ahita aba palalyse umubiri wose”
Aba bose bahuriza ku cyita rusange cy’uko ubu burwayi bwaturutse ku burangare bw’abaganga, ndetse bagerageza kubaza uko bizabagendekera babura ubufasha dore ko kugeza n’uyu munota aribo bakomeza kwiyishyurira ibibagendaho byose.
Ni uburangare bw’abaganga ahubwo MINISANTE igomba kujya iza kwita kuri aba bantu dore ko abaganga babangije ari yo ishinzwe kubagenzura.
Aba bose baterwa agahinda n’uko bavuza bonyine aba bantu batanafitiye ikizere ko bazakira kandi ngo ibibazo bafite byaratewe n’abaganga.
Ku murongo wa telefoni twaganiriye na Julien Mahoro Niyingabira umuvugizi wa Ministeri y’ubuzima ngo adusobanurire uko bigenda mu gihe habayeho iki kibazo.
Mu gutanga ubusobanuro kuri iki kibazo; Julien Mahoro Niyingabira yateruye agira ati”Ubundi iyo bigenze gutya habayeho amakosa hakorwa ipereza, hifashishijwe ibimenyetso bigaragara, hanyuma byagaragaza ko byaturutse ku burangare bwa muganga hakitabazwa inkinko akabiryozwa”
Ministeri y’ubuzima ivuga ko kuri ubu umuganga uteje ikibazo uwo yari ashinzwe kwitaho akorwaho ipereza ryagaragaza ko yagize uburangare mu kumwitaho akaba yakuriramo uburwayi budakira cyangwa ibindi byago, abiryozwa ku bwe hitabajwe inkiko, aho ashobora gucibwa ihazabu yo kwita kuri uwo muntu uba wahangirikiye.


text:
Umugabo uvuka mu Karere ka Rulindo yafatiwe mu Kagari ka Katabaro mu Murenge wa Kimisagara arimo gutekera umutwe umugore ufite ubumuga bwo kutabona, ahanishwa gukandwa ubugabo.
Byabaye ahagana saa yine z’amanywa yo kuri uyu wa Gatatu tariki ya 22 Kamena 2022.
Amakuru IGIHE yahawe n’abari bahari, ngo umugore ufite ubumuga bwo kutabona yari afite amafaranga ibihumbi bitanu, ashaka kuyavunjisha.
Uwo mugabo yarabyemeye ariko atanga amafaranga atuzuye. Ufite ubumuga bwo kutabona yayakozeho yumva ntibihura n’ayo atanze, yitabaza abantu bari aho bavumburaga ko uwo mugabo yakoze amanyanga agatanga amafaranga atuzuye.
Abagabo babiri bari bahari bahise bafata uwo mugabo, bamwambura amafaranga ibihumbi ibitanu yari amaze kwaka uwo mugore.
Ibihano ntibyarangiriye aho kuko banamukanze ubugabo nka gasopo ngo atazongera gukora amakosa nk’ayo, nubwo icyo gihano kitemewe mu mategeko.
Uwitwa Biziyaremye Flavien uri mu bakandaga ubugabo yagize ati “ Umuhemu nk’uyu wiba impumyi nta kindi wamuhanisha uretse kumuha igihano nk’iki, urebe ko azongera kwiba.”
Yakomeje avuga ko atari inshuro ya mbere uyu mugabo wari wibye impumyi afatirwa mu cyuho ari gutuburira abaturage.
Abagore bari bahari bamusabiye imbabazi bahita bamurekura. Ukekwaho amanyanga we yireguye avuga ko yabitewe n’inzara.


text:
Iyi nyandiko yerekana uburyo wafungura konti kuri IremboGov, intambwe ku yindi.
Ibikenewe:
Kuba ufite indangamuntu igaragaza ko uri Umunyarwanda, kandi ihujwe na nomero yawe ya telefone.
Kanda *125# ubyemeze. Iyo bidahura, usura ishami rya MTN cyangwa Airtel rikwegereye kugira ngo uhabwe ubufasha.
Kurikiza aya mabwiriza yoroshye maze ubashe gufungura konti:
Jya kuri www.irembo.gov.rw maze ukande kuri Iyandikishe.
2. Hahita hafunguka indi paji. Kurikiza izi ntambwe 3 kugira ngo ubashe gushyiraho konti yawe.
Ohereza amakuru asabwa: Shyiramo nomero y’indangamuntu ndetse na telefone byawe, maze ukande kuri Iyandikishe.
b. Isuzuma rya konti: Kode yo gusuzuma/OTP yoherezwa kuri telefone yawe binyuze mu butumwa bugufi (SMS). Shyiramo kode woherejwe maze ukande kuri Emeza.
Shyiramo ijambo ry’ibanga rishya: Shyiramo ijambo ry’ibanga wifuza maze wongere ubyemeze. Nyuma yo kwemeza, kanda kuri Ohereza ijambo ry’ibanga rishya.
Ikaze muri IremboGov! Uroherezwa SMS y’Irembo yemeza ko wamaze gufungura konti.